#1550: Zakat Jualan Rumah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Semoga Dato’ Seri sentiasa dalam lindungan Allah SWT. Saya akan menjual rumah yang pernah saya duduki sejak 10 tahun yang lalu. Adakah saya perlu membayar zakat untuk jualan rumah tersebut? Dan sekiranya wajib bayar zakat, adakah dibolehkan saya membayarnya kepada adik-adik kandung atau ipar yang dikategori asnaf bagi mengurangkan bebanan kewangan mereka? Terima kasih.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Firman Allah SWT:
وَأَقِيمُوا الصَّلَاةَ وَآتُوا الزَّكَاةَ
Maksudnya: “
Dirikanlah solat dan tunaikanlah zakat.”
(Surah al-Baqarah: 43)
Syeikh al-Sa‘di menyebutkan, ayat di atas mengandungi perintah Allah SWT untuk mendirikan solat dengan rukun-rukunnya, syarat-syaratnya dan adab-adabnya, zahir dan batin. Begitu juga mengeluarkan zakat daripada harta-harta yang telah Allah SWT kurniakan kepada para hamba-Nya, lalu memberikannya kepada orang-orang fakir dan selainnya yang terdiri daripada penerima-penerima zakat yang telah disebutkan oleh Allah SWT. Kedua-dua ibadah ini adalah sebesar-besar ketaatan. Terhimpun padanya hak Allah dan hak makhluk-Nya iaitu mengikhlaskan diri kepada-Nya sebagai Tuhan yang berhak disembah dan bersikap ihsan kepada para hamba-Nya. (Lihat
Tafsir al-Sa‘di
, hlm. 573).
Menjawab persoalan di atas, sebaik-baiknya keluarlah zakat terlebih dahulu iaitu 2.5% dari hasil jualan. Ini sekurang-kurangnya keluar dari sebarang khilaf kerana terdapat pandangan yang menyatakan tidak wajib kecuali cukup
nisab
(paras minima yang menentukan sama ada wajib atau tidak sesuatu harta itu dikeluarkan zakat) dan
haul
(bermaksud telah berlalu satu tahun ke atas harta yang dimiliki dalam perkiraan tahun Hijrah iaitu selama 354 hari atau mengikut tahun masihi iaitu selama 365 hari) harta yang dimiliki. `
Daripada Saidina Ali Ibn Abi Talib RA, bahawa Rasulullah SAW bersabda:
وَلَيْسَ فِي مَالٍ زَكَاةٌ حَتَّى يَحُولَ عَلَيْهِ الْحَوْلُ
Maksudnya:
 “Tidak wajib zakat harta sehingga berlalu waktu setahun qamari.”
Riwayat Abu Daud (1573) dan Ibn Majah (1789)
Sekurang-kurangnya, apabila kita melangsaikan zakat, maka tiada khilaf lagi yang harta kita adalah bersih dengan apa yang kita miliki dan apa yang telah kita jual.
Saudara boleh pergi ke Pusat Pungutan Zakat (PPZ) untuk mendapatkan perincian dengan lebih
detail
dalam zakat jualan rumah. Semoga Allah SWT jadikan kita antara yang sentiasa mengeluarkan zakat, sama ada zakat harta, perniagaan atau pun fitrah. Amin.
Bertarikh: 17 Mei 2023 bersamaan 28 Syawal 1444H


#1551: Batas Aurat Adik Beradik Susuan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum w.b.t Dato’ Seri. Apakah had dan batasan aurat antara adik beradik sesusuan?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Penyusuan dari segi bahasa bermaksud menghisap payudara ibu dan minum susunya. Sedangkan, penyusuan dari segi ayaraknya pula ialah susu perempuan yang mengalir masuk ke dalam perut bayi dengan syarat bayi tersebut tidak melebihi usia 2 tahun, tidak makan apa-apa selain susu ibu, 5 kali susuan yang kenyang dan terpisah. Ini adalah beberapa syaratnya.
Penyusuan ataupun dalam bahasa Arabnya
al-Rada‘
 (الرّضَاع)  menurut
al-Mausu‘ah al-Fiqhiyyah al-Kuwaitiyyah
 (22/238) ialah perbuatan mengalirkan susu bagi seseorang perempuan ke dalam perut seorang bayi dengan syarat-syarat yang tertentu.  Manakala menurut pengarang
al-Fiqh al-Manhaji
,
al-Rada‘
 ialah susu perempuan yang mengalir masuk ke dalam perut bayi. (Lihat
al-Fiqh al- Manhaji
, 3/119).
Pada asasnya, penyusuan yang memenuhi syarat-syarat yang telah digariskan akan menyebabkan terjadinya hubungan kekeluargaan. Firman Allah SWT:
حُرِّمَتْ عَلَيْكُمْ أُمَّهَاتُكُمْ وَبَنَاتُكُمْ وَأَخَوَاتُكُمْ وَعَمَّاتُكُمْ وَخَالَاتُكُمْ وَبَنَاتُ الْأَخِ وَبَنَاتُ الْأُخْتِ وَأُمَّهَاتُكُمْ اللَّاتِي أَرْضَعْنَكُمْ وَأَخَوَاتُكُمْ مِنْ الرَّضَاعَةِ
Maksudnya:
“Diharamkan kepada kamu berkahwin dengan (perempuan-perempuan yang berikut): ibu-ibu kamu, dan anak-anak kamu, dan saudara-saudara kamu, dan saudara-saudara bapa kamu, dan saudara-saudara ibu kamu dan anak-anak saudara kamu yang lelaki, dan anak-anak saudara kamu yang perempuan, dan ibu-ibu kamu yang telah menyusukan kamu, dan saudara-saudara susuan kamu.”
(Surah al-Nisa’: 23)
Oleh itu, kesan daripada penyusuan akan menyebabkan anak susuan itu haram untuk dikahwini seperti mana anak yang dilahirkannya. Hal ini seperti mana hadith yang diriwayatkan daripada Ibn Abbas R.Anhuma, bahawa Nabi SAW bersabda kepada anak Saidina Hamzah R.A:
لاَ تَحِلُّ لِي، يَحْرُمُ مِنَ الرَّضَاعِ مَا يَحْرُمُ مِنَ النَّسَبِ، هِيَ بِنْتُ أَخِي مِنَ الرَّضَاعَةِ
Maksudnya:
 “
Dia tidak halal bagiku. Apa yang disebabkan keturunan turut diharamkan disebabkan penyusuan. Dia merupakan anak perempuan susuanku
.”
Riwayat al-Bukhari (2645) dan Muslim (1447)
Begitu juga riwayat daripada Aisyah R.Anha, bahawa Rasulullah SAW bersabda:
الرَّضَاعَةُ تُحَرِّمُ مَا تُحَرِّمُ الوِلاَدَةُ
Maksudnya:
 “
Persusuan mengharamkan perkara yang diharamkan kerana nasab kelahiran.
”
Riwayat al-Bukhari (3105)
Imam al-Nawawi menyebutkan, penyusuan merupakan perkara yang menyebabkan kepada pengharaman bagi anak susuan berkahwin dengan ibu susuannya selama-lamanya — yakni mahram
muabbad
. Oleh itu, halal bagi anak susuan untuk melihat ibu susuannya, tinggal bersamanya di rumah, bermusafir dengannya seperti mana keadaan ibu kandungnya sendiri. (Lihat
Syarh al-Nawawi ‘ala Sahih Muslim
, 10/23).
Siapa yang haram dinikahi atas sebab hubungan kekeluargaan, mereka juga haram dikahwini dengan sebab hubungan susuan. Begitu juga dari sudut batasan aurat dan hubungan mahram yang mana batasannya sama dengan adik beradik kandung, seibu dan sebapa.
Umumnya bagi menyebabkan anak susuan dan ibu susuan mengambil hukum mahram terdapat tiga rukun:
Penyusu

Anak yang menyusu

Susu
Anak susuan akan menjadi mahram (tidak boleh dikahwini) sekiranya syarat-syarat penyusuan itu dipenuhi, antaranya:
Anak susuan itu belum mencapai usia dua tahun
Anak susuan itu mestilah kenyang sebanyak lima kali secara berasingan.
Umur anak tersebut tidak melebihi dua tahun
Oleh sebab itu, kesan terhadap hubungan anak susuan dengan ibu susuan dan suaminya tertakhluk kepada dua hukum asas iaitu:
Diharamkan berkahwin di antara mereka (ibu susuan dan bapa susuan serta keturunannya)
Dihalalkan anak susuan pada keharusan untuk melihat (apa yang diharamkan ajnabi) kepada ibu susuan dan keturunannya serta dihalalkan tinggal bersama. (Lihat
al-Mu’tamad fi Fiqh al-Syafi’e
, 4/326)
Selain itu, penyusuan tidak memberi kesan yang bersangkutan dengan hukum-hakam nasab yang selain daripada di atas seperti yang dinyatakan di dalam Mausu’ah al-Fiqhiyyah, “Adapun hal berkenaan dengan hukum-hakam nasab seperti pembahagian harta pusaka, nafkah, memerdekakan hamba, gugur hukum qisas dan lain-lain tidak sabit dalam hukum penyusuan. Dan ia merupakan sepakat para fuqaha’” (Lihat
al-Mausu’ah al-Fiqhiyyah al-Kuwaitiyyah
, 22/241)
Kesimpulan
Sebagai kesimpulan dalam hal ini, kami katakan bahawa semua semua hukum-hakam yang menjadi hukum pada adik beradik kandung adalah terpakai pada adik beradik susuan seperti had batasan aurat, sentuhan dan lainnya yang melibatkan hubungan nasab, kecuali dalam hal yang melibatkan harta pusaka. Justeru, had dan batasan aurat antara adik beradik susuan adalah sama seperti adik beradik kandung.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 17 Mei 2023 bersamaan 28 Syawal 1444H


#1552: Suami Sebut “Kita Bercerai Saja”

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Jatuhkah talak jika suami menyebut “Kita bercerai saja.” Mohon pencerahan.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Dalam menjawab persoalan di atas, kami katakan, ia masih berbalik kepada kaedah:
الْأُمُور بِمَقَاصِدِهَا
Maksudnya: “
Setiap perkara bergantung kepada niatnya.”
 (Lihat
al-Ashbah wa al-Nazair li al-Subki
, 1/54)
Kalimah yang ditanyakan dalam persoalan di atas masih perlu kepada pentafsiran yang lebih baik. Justeru, kami sarankan agar rujuklah kepada mahkamah. Kaedah menyebut:
حُكْمُ الْحـَاكِمِ يَرْفَعُ الخِلَافَ
Maksudnya: “
Keputusan hakim (yakni pemerintah) mengangkat khilaf.”
Kami juga ingin menasihatkan di sini, bahawa janganlah bermain-main dalam isu cerai ini. Perkara ini termasuk daripada perkara yang tidak boleh dijadikan bahan gurauan. Hal ini ditegaskan oleh Nabi SAW di dalam sebuah hadith yang diriwayatkan oleh Abu Hurairah RA, bahawa Nabi SAW bersabda:
ثَلاَثٌ جِدُّهُنَّ جِدٌّ وَهَزْلُهُنَّ جِدٌّ النِّكَاحُ وَالطَّلاَقُ وَالرَّجْعَةُ
Maksudnya
: “
Tiga perkara yang seriusnya dianggap bersungguh-sungguh dan gurauannya dianggap bersungguh-sungguh, iaitu, nikah, cerai, rujuk semula (selepas talak).”
Riwayat Abu Daud (2194)
Hadith di atas jelas menunjukkan larangan untuk bermain-main dalam tiga perkara di atas. Hal ini kerana gurauan di dalam tiga perkara itu akan dihukumkan sebagai maksud asal perkataan tersebut tanpa mengira niat untuk bergurau. Disebutkan juga bahawa, sekiranya gurauan dibuat oleh suami dan isteri sudah baligh, berakal dan tidak dipaksa mana-mana pihak, maka lafaz talak yang dilafazkan adalah dikira, dan jatuh talak mengikut apa yang disebutkan. (Lihat
al-Mu’tamad
, 4/ 157)
Selain itu, kami juga ingin menasihatkan agar jagalah lidah dalam perhubungan serta berikan kesungguhan untuk menjaga solat. Firman Allah SWT:
حَافِظُوا عَلَى الصَّلَوَاتِ وَالصَّلَاةِ الْوُسْطَىٰ وَقُومُوا لِلَّهِ قَانِتِينَ
Maksudnya: “
Peliharalah kamu (kerjakanlah dengan tetap dan sempurna pada waktunya) segala sembahyang fardu, khasnya sembahyang Wusta (sembahyang Asar), dan berdirilah kerana Allah (dalam sembahyang kamu) dengan taat dan khusyuk.”
(Surah al-Baqarah: 238)
Al-Qurtubi mentafsirkan maksud perkataan ‘حَافِظُوا’ (“
peliharalah
”) adalah merujuk kepada suruhan Allah SWT ke atas hambanya supaya memelihara serta menjaga solatnya dengan mengerjakan solat tersebut dalam waktunya dan memenuhi syarat-syaratnya. (Lihat
al-Jami’ li Ahkam al-Quran,
3/212)
Guru kami, Fadilatus Syeikh al-Allamah Dr Muhammad Muhammad Mukhtar al-Syanqiti berkata: Ayat ini berada di celah-celah ayat cerai. Ia menggambarkan jumlah
mu’taridah.
Para ulama’ menekuni ayat ini dan cuba memahami hikmah mengapa ia diletakkan di celah-celah ayat cerai. Lantas dijawabnya, ia kerana orang yang menjaga solat, Allah memelihara daripada perceraian pada kebanyakannya. Ini kerana, dengan kukuh dan utuhnya
hablum min Allah
, maka syaitan tidak dapat lagi untuk menggodanya dan memusnahkan rumah tangganya. Itulah peri pentingnya solat berjemaah dalam keluarga.
Kami juga mengambil kesempatan di sini untuk menasihatkan pasangan agar sentiasa muhasabah diri masing-masing dengan menghadirkan diri ke majlis ilmu. Ini bertujuan untuk meningkatkan kefahaman termasuklah dalam isu melayari bahtera kehidupan dengan sebaik-baiknya mengikut neraca syariat. Kami akhiri dengan doa:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya
:
“Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.”
Surah al-Furqan (74)
Bertarikh: 17 Mei 2023 bersamaan 28 Syawal 1444H


#1555: Cecair Jernih Akibat Garuan pada Kulit

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ada soalan. Saya mengalami masalah kulit pada bahagian kaki dan tangan. Masalah kulit tersebut akan mengeluarkan cecair (berwarna jernih) jika saya menggaru akibat kegatalan. Soalan saya, adakah pakaian yang terkena cecair tersebut tidak boleh digunakan untuk solat? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
وَثِيَابَكَ فَطَهِّرْ
Maksudnya:
 “
Dan pakaianmu, maka hendaklah engkau bersihkan.”
(Surah al-Muddatthir: 4)
Al-Syaukani menyatakan bahawa ayat di atas bermaksud Allah SWT memerintahkannya untuk membersihkan pakaiannya dan memelihara pakaian tersebut daripada najis. Manakala Qatadah pula menyatakan bahawa maknanya adalah bersihkanlah dirimu daripada dosa-dosa. (Lihat
Zubdah al-Tafasir min Fath al-Qadir
, oleh Sulaiman al-Asyqar, hlm. 776).
Al-Sa‘di dalam tafsirnya menyebutkan bahawa berkemungkinan lafaz ‘pakaian’ dalam ayat ini bermaksud  seluruh perbuatan Rasulullah SAW dan makna ‘membersihkannya’ pula adalah dengan tulus dan ikhlas serta melaksanakannya dengan sebaik-baik pelaksanaan  dan memurnikannya daripada sebarang perkara yang membatalkan, merosakan dan mengurangkan pahalanya seperti syirik, riyak, nifak, ujub, takbur, lalai dan sebagainya yang diperintahkan kepada hamba-Nya untuk ditinggalkan ketika peribadatan kepada-Nya. Termasuk juga dalam perkara itu, perintah untuk membersihkan pakaian daripada najis. Hal ini kerana perkara tersebut merupakan sebahagian daripada kesempurnaan penyucian amalan khususnya di dalam solat, sebagaimana dinyatakan oleh para ulama bahawa menghilangkan najis daripadanya termasuk dalam syarat sah solat.
Selain itu, berkemungkinan juga lafaz ‘pakaian’ itu adalah dengan makna pakaian sebagaimana yang kita ketahui. Dalam erti kata lain, Rasulullah SAW diperintahkan untuk membersihkan pakaiannya daripada segala jenis najis pada setiap waktu khususnya ketika masuknya waktu solat. Sekiranya Baginda diperintahkan dengan penyucian secara zahir, maka sesungguhnya penyucian secara zahir itu merupakan sebahagian daripada kesempurnaan penyucian secara batin. (Lihat
Tafsir al-Sa‘di
, 1/895).
Syarat sah solat
Di antara syarat sah solat ialah
bersih daripada najis pada badan, pakaian dan tempat solat.
 Difahami bahawa najis itu perlu dibersihkan daripada pakaian melalui perintah Rasulullah SAW kepada Khaulah binti Yasar. Khaulah bertanya kepada Baginda SAW:
يَا رَسُولَ اللهِ إِنَّهُ لَيْسَ لِي إِلاَّ ثَوْبٌ وَاحِدٌ وَأَنَا أَحِيضُ فِيهِ فَكَيْفَ أَصْنَعُ ؟ قَالَ : إِذَا طَهُرْتِ فَاغْسِلِيهِ، ثُمَّ صَلِّي فِيهِ
Maksudnya:
 “
Wahai Rasulullah, sesungguhnya aku tiada pakaian lain melainkan sehelai ini sahaja, dan sekarang aku sedang haid mengenakan pakaian tersebut. Apakah yang perlu aku buat?
” Baginda SAW menjawab: “
Apabila engkau telah suci daripada haid engkau, maka basuhlah pakaian itu (yang terkena haid), kemudian solatlah dengan menggunakan pakaian itu.
”
Riwayat Abu Daud (365)
Hadith di atas menunjukkan bahawa Nabi SAW memerintahkan agar pakaian yang dipakai untuk solat perlu dibersihkan terlebih dahulu daripada segala jenis najis.
Sebelum menjawab solaan di atas, secara umumnya cecair yang keluar daripada manusia terbahagi kepada dua jenis.
Pertama,
 apa yang dihukumkan sebagai najis seperti air kencing dan seumpamanya. Dalam bahasa mudahnya, apa yang keluar dari dua saluran (qubul dan dubur) kecuali air mani.
Kedua,
 apa yang dihukumkan sebagai kotor tetapi tidak najis seperti air liur dan lain-lain.
Imam al-Nawawi menyebutkan, tidak ada beza (dari segi hukumnya suci) pada peluh, air liur, hingus dan air mata, antara orang yang berjunub, perempuan yang haid, orang yang suci, Muslim dan kafir. Bahkan kesemuanya itu adalah suci daripada mereka, dan daripada haiwan yang suci. (Lihat
al-Majmu‘ Syarh al-Muhazzab
, 2/577). Selain itu, Ibn Qudamah juga ada menyebutkan bahawa bagi manusia, apa yang keluar dari saluran selain daripada qubul dan dubur ada dua jenis. Salah satunya ada suci seperti air liur, air mata, peluh dan hingus. (Lihat
al-Mughni
, 2/493). Begitulah juga, al-Bajuri menyatakan, sesuatu yang keluar dari saluran lain — selain qubul dan dubur — dihukumkan sebagai suci kecuali muntah yang keluar dari mulut selepas sampai ke dalam perut. (Lihat
Hasyiah al-Bajuri
, 1/100).
Berbalik kepada soalan yang diajukan, cecair jernih yang keluar disebabkan oleh garuan atau gosokan yang kuat pada kulit bukanlah najis. Mengenai hal ini, al-Syirazi ada menyatakan, adapun nanah ia adalah najis kerana ia adalah darah yang sudah membusuk. Jadi, jika darah dihukumkan sebagai najis, maka nanah adalah lebih-lebih lagi kenajisannya. Manakala air luka pula, jika sudah mengeluarkan bau, maka ia dihukumkan sebagai najis sebagaimana nanah tadi. Namun, jika ia tidak berbau, maka ia adalah suci seperti mana cecair tubuh yang lain. (Lihat
al-Muhazzab fi Fiqh al-Imam al-Syafi‘i
, 1/92).
Imam al-Nawawi menjelaskan lagi kenyataan al-Syirazi di atas dengan menyebutkan, nanah dihukumkan sebagai najis tanpa sebarang khilaf. Begitu juga air luka yang telah berubah, hukumnya adalah najis najis menurut kesepakatan para ulama. Adapun air luka yang masih belum berubah, maka ia adalah suci menurut pendapat ulama mazhab. Ini juga merupakan pendapat yang diputuskan oleh Imam al-Qadhi Abu al-Tayyib, al-Syeikh Abu Hamid dan lain-lain. (Lihat
al-Majmu‘ Syarh al-Muhazzab
, 2/558).
Kesimpulan
Justeru, berdasarkan kepada kenyataan dan perbincangan di atas,
kami berpendapat cecair jernih yang keluar akibat garuan pada kulit adalah suci dan bukannya najis
. Maka, apabila sudah sabit bahawa cecair jernih itu adalah suci dan bukannya najis, maka solat yang didirikan dengan memakai pakaian yang terkenanya adalah dikira sah, sekalipun tidak mencucinya atau membersihkannya terlebih dahulu sebagaimana benda-benda suci yang lain.
Namun, kami juga ingin menasihatkan, sebaik-baiknya balutlah kawasan yang mengeluarkan cecair jernih tersebut jika ia terlalu banyak dan sekiranya ia tidak memudaratkan — iaitu tidak menjadikan kondisi kulit yang digaru lebih teruk disebabkan oleh balutan tersebut. Hal ini adalah supaya ia tidak mengganggu orang lain atau menyebabkan orang lain tidak selesa dengan kita.
Kami juga mengambil kesempatan di sini, mendoakan kesembuhan kepada saudara yang bertanya. Moga-moga Allah sedikit dugaan atau ujian yang diberikan kepada kita itu akan menjadi penghapus kepada dosa-dosa kita, dan seterusnya menjadikan kita hamba-Nya yang lebih dekat kepada-Nya. Ameen.
Wallahu a‘lam.
Bertarikh: 17 Mei 2023 bersamaan 28 Syawal 1444H


#1553: Berdiri untuk Sambut Ketibaan Individu Tertentu

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Apa hukum seseorang berdiri untuk sambut ketibaan individu tertentu?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Dalam menjawab persoalan di atas, kamu mulakan dengan hadith daripada Abu Sa’id al-Khudri, katanya: “Sesungguhnya penduduk Quraizhah tatkala mereka bersetuju untuk menerima hukum (yang bakal diputuskan) oleh Sa’ad, maka Nabi SAW menghantar beliau kepada mereka. Lalu beliau datang dengan menaiki keladai. Maka Baginda SAW bersabda:
 قُومُوا إِلَى سَيِّدِكُمْ
Maksudnya:
“Berdirilah kamu semua kepada tuan kamu.”
Dalam riwayat lain, Baginda SAW bersabda:
إِلَى خَيْرِكُمْ
Maksudnya:
“(Berdirilah) kepada orang yang baik dari kalangan kamu.”
Riwayat Abu Daud (5215)
Mulla ‘Ali al-Qari menjelaskan: “Sebahagian ulama menyebut bahawa hadith ini menunjukkan kepada perbuatan memuliakan golongan yang mempunyai kelebihan dari sudut keilmuan, kesolehan, atau kemuliaan dengan cara berdiri apabila mereka datang.”
Beliau turut menukilkan pandangan al-Ghazali yang menyebut: “Perbuatan berdiri adalah makruh jika bertujuan untuk mengagung-agungkan (seseorang), dan tidak makruh dengan tujuan untuk memuliakan.” (Lihat
Mirqat al-Mafatih,
7/2972)
Imam al-Nawawi berkata: “Berdiri disebabkan (kehadiran) golongan yang memiliki kelebihan dan kebaikan, serta memuliakan golongan yang mempunyai hak untuk dihormati, dengan tujuan untuk memuliakan mereka, maka telah datang padanya hadith-hadith daripada peninggalan para salaf, serta pendapat-perndapat para ulama’ padanya.”
Beliau turut menyebut, “Pendapat yang kami pilih adalah, ia (perbuatan berdiri tersebut) hukumnya mustahab terhadap sesiapa yang wujud pada dirinya kelebihan yang zahir dari sudut keilmuan dan kesolehan.” (Lihat
al-Azkar,
hlm. 341)
Kata beliau juga, “Pendapat yang kami pilih dan kami beramal dengannya, dan juga merupakan pendapat yang masyhur daripada ucapan-ucapan dan perbuatan para salaf adalah keharusan untuk berdiri serta mustahabnya ia berdasarkan wajah (bentuk) yang telah kami sebutkan.” (Lihat
al-Manthurat,
hlm. 110)
Adapun jika sujud, maka hukumnya haram dan tidak dibolehkan. Hal ini berdasarkan hadith Nabi SAW daripada Anas bin Malik RA bahawa Nabi SAW bersabda:
لَا يَصْلُحُ لِبَشَرٍ أَنْ يَسْجُدَ لِبَشَرٍ، وَلَوْ صَلَحَ لِبَشَرٍ أَنْ يَسْجُدَ لِبَشَرٍ، لَأَمَرْتُ الْمَرْأَةَ أَنْ تَسْجُدَ لِزَوْجِهَا، مِنْ عِظَمِ حَقِّهِ عَلَيْهَا
Maksudnya: “
Tidak dibenarkan seorang manusia itu untuk sujud kepada manusia. Jika dibenarkan untuk manusia itu sujud kepada manusia nescaya aku akan meminta isteri untuk sujud kepada suaminya kerana besarnya hak suami ke atas isteri itu.”
Riwayat Ahmad (12614). Syeikh Syu’aib al-Arna’ut menilai hadith ini
sahih li ghairihi.
Justeru, kami nyatakan bahawa jika sekiranya individu yang disambut itu merupakan seorang yang dihormati dari sudut kesolehan, keilmuan, kewarakan dan kemuliaannya, maka ia adalah dibolehkan jika hanya untuk meraikan dan memuliakannya.
Bertarikh: 17 Mei 2023 bersamaan 28 Syawal 1444H


#1556: Membeli Trading Card

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya ada soalan, apakah hukum membeli trading card yang di dalam pek seperti kad pokemon atau kad yu gi oh di mana setiap pek mempunyai bilangan kandungannya sendiri seperti 5, 6 tetapi tidak tahu kad apa yang kita perolehi. Adakah itu tidak memenuhi syarat sah jual beli? Mohon penjelasan, terima kasih
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan takrifan
trading card
 berdasarkan persoalan di atas. Permainan permainan kad pertukaran (Trading Card Game) atau juga dikenali sebagai kad koleksi (Collectible Card Game), ialah sejenis permainan kad yang mencampurkan elemen binaan dek strategik dengan ciri kad pertukaran.
Apabila anda membeli pek penggalak (booster pack), anda mendapat 10 kad rawak daripada set yang ditunjukkan pada balutan pembungkusan. Pek ini berfungsi sama seperti kad sukan (besbol, bola keranjang, dan lain-lain), di mana kebanyakan kad di dalam pek ini adalah kad yang selalu diletakkan dan senang untuk diperolehi dan beberapa kad sangat jarang diperoleh.
Bagi kad Pokemon dan Yu Gi Oh ia adalah permainan 2 pemain di mana pemain menggunakan dek 60 kad untuk bertempur. Dalam Pokémon TCG, pemain membina dek di sekeliling kad yang menampilkan watak Pokémon, dan kemudian bergilir-gilir menggunakan serangan untuk cuba mengalahkan lawan mereka.
Permainan ini memerlukan beberapa strategi dan perancangan untuk menang. Kad-kad yang berbeza mempunyai watak dan kuasa yang berbeza. Pemain akan cuba membeli atau menukar kad mereka dengan pemain lain untuk mendapatkan watak dan kuasa yang mereka mahukan untuk memastikan pemain mempunyai dek kad yang terbaik untuk bermain.
Dalam menjawab persoalan di atas, pertamanya, kami nyatakan tujuan sebenar pembelian
trading card
ini serta manfaat yang diperolehi dari pembelian tersebut. Jika tiada, bahkan suka-suka sahaja, maka sebaiknya hendaklah mengelakkan kerana termasuk dalam
lagha
atau sia-sia.
Berdasarkan penerangan yang diberikan kepada saya, saya berpendapat hukumnya
makruh
atau boleh membawa kepada haram jika ada unsur perjudian dan pertaruhan. Keduanya, permainan tersebut dengan kad yang diperolehi seolah-olah ada kuasa-kuasa yang lebih besar daripada yang lain dan boleh ditambah.
Begitu juga, kebarangkalian kuat untuk pertandingan atau permainan yang boleh membawa kepada pertaruhan dan ini sudah tentu menjadi judi. Firman Allah SWT:
يَا أَيُّهَا الَّذِينَ آمَنُوا إِنَّمَا الْخَمْرُ وَالْمَيْسِرُ وَالْأَنصَابُ وَالْأَزْلَامُ رِجْسٌ مِّنْ عَمَلِ الشَّيْطَانِ فَاجْتَنِبُوهُ لَعَلَّكُمْ تُفْلِحُونَ
Maksudnya: “
Wahai orang-orang yang beriman! Bahawa sesungguhnya arak, dan judi, dan pemujaan berhala, dan mengundi nasib dengan batang-batang anak panah, adalah (semuanya) kotor (keji) dari perbuatan Syaitan. Oleh itu hendaklah kamu menjauhinya supaya kamu berjaya.”
(Surah al-Maidah: 90)
Imam Fakhruddin al-Razi dalam kitab tafsirnya
Mafatih al-Ghaib
 ketika membincangkan berkenaan hikmah daripada larangan dan pengharaman judi menyebut bahawa orang yang melakukan judi akan jauh hatinya dari mengingati Allah dan mengerjakan solat kerana disibukkan dengan harapan untuk menang, atau marah kerana kalah judi. Bahkan sekiranya dia menang sekalipun, nescaya kemenangannya itu akan terus menenggelamkannya di dalam kesibukan demi kesibukan, sehingga tidak ingat selain dari harta yang dimenanginya itu sahaja. (Lihat
Mafatih al-Ghaib,
 6/49)
Syeikh Dr. Wahbah al-Zuhaili dalam tafsirnya menyatakan bahawa ayat ini menegaskan berkenaan pengharaman arak dan judi sebagai amalan daripada syaitan. Pengharaman perkara-perkara demikian adalah untuk menjaga tubuh badan kita, minda kita serta memupukkan perasaan saling sayang menyayangi antara kita semua. Semua jenis taruhan termasuk sama ada permainan dadu atau catur yang melibatkan pertaruhan wang maka ia termasuk dalam kategori judi. Jika tidak menggunakan wang pun, jumhur masih tetap melarang kerana ia berpotensi menimbulkan permusuhan dan dendam, serta menjadi penghalang daripada mengingati Allah SWT. (Lihat
al-Tafsir al-Munir,
 4/34)
Kata beliau lagi: Bahawa judi adalah haram, dan segala jenis pertaruhan adalah unsur perjudian, walaupun ia permainan kanak-kanak seperti melempar kacang.
Pengarang kitab
al-Fiqh al-Manhaji
menyebut: Setiap permainan yang berdasarkan nasib dan yang membantutkan akal fikiran seperti permainan dadu, daun terup (yang mempunyai unsur pertaruhan) dan sebagainya adalah haram. Ini kerana permainan ini membiasakan diri untuk bergantung kepada nasib dalam setiap perkara yang dilakukan. Ini menjadikan mereka menyangka bahawa nasib adalah penentu segala-galanya dalam dunia ini. Permainan jenis ini sebenarnya memberi banyak kesan negatif kepada diri manusia. (Lihat
al-Fiqh al-Manhaji
, 8/146)
Justeru, ia bukanlah permainan yang bersifat mencerdaskan minda tetapi bermula dengan pembelian lagi sudah terdapat unsur yang dikenali sebagai nasib. Kerana bukan bersifat pilihan tetapi
majhul
 dan barangan yang dibeli tidak diketahui. Ini termasuk dalam hadith Nabi SAW, daripada Abu Hurairah RA, katanya:
أن النَّبِىِّ صَلَّى اللهُ عَلَيْهِ وَسَلَّمَ نَهَى عَنْ بَيْعِ الْحَصَاةِ
Maksudnya:
 “
Nabi SAW melarang jual beli baling batu
.”
Riwayat Muslim (1513)
Dr. Abdullah bin Soleh al-Fauzan menyebutkan, dilarang daripada jual beli secara
mulamasah
(sentuh-menyentuh) dan
munabazah
(campak-mencampak) kerana terdapatnya ketidaktahuan (
jahalah
) yang membawa kepada pertelingkahan. (Lihat
Minhah al-‘Allam fi Syarh Bulugh al-Maram
, 6/93)
Jual beli sebegini, menurut al-Hafiz Ibn Hajar al-‘Asqalani sebagai bentuk jual beli Jahiliyyah. (Lihat
 Fath al-Bari,
 4/35)
Imam al-Nawawi menyifatkan jual beli sebegini adalah batil dan tidak sah kerana mengandungi unsur
gharar
. (Lihat
Syarh al-Nawawi ‘ala Sahih Muslim
, 10/155)
Terdapat riwayat daripada Abu Sa‘id al-Khudri R.A, beliau berkata:
نَهَى رَسُولُ اللَّهِ صَلَّى اللهُ عَلَيْهِ وَسَلَّمَ عَنْ لِبْسَتَيْنِ وَعَنْ بَيْعَتَيْنِ، نَهَى عَنِ الـمُلاَمَسَةِ وَالـمُنَابَذَةِ فِي البَيْعِ. وَالـمُلاَمَسَةُ: لَمْسُ الرَّجُلِ ثَوْبَ الآخَرِ بِيَدِهِ بِاللَّيْلِ أَوْ بِالنَّهَارِ وَلاَ يُقَلِّبُهُ إِلَّا بِذَلِكَ. وَالـمُنَابَذَةُ: أَنْ يَنْبِذَ الرَّجُلُ إِلَى الرَّجُلِ بِثَوْبِهِ، وَيَنْبِذَ الآخَرُ ثَوْبَهُ، وَيَكُونَ ذَلِكَ بَيْعَهُمَا عَنْ غَيْرِ نَظَرٍ وَلاَ تَرَاضٍ، وَاللِّبْسَتَيْنِ: اشْتِمَالُ الصَّمَّاءِ، وَالصَّمَّاءُ: أَنْ يَجْعَلَ ثَوْبَهُ عَلَى أَحَدِ عَاتِقَيْهِ، فَيَبْدُو أَحَدُ شِقَّيْهِ لَيْسَ عَلَيْهِ ثَوْبٌ. وَاللِّبْسَةُ الأُخْرَى: احْتِبَاؤُهُ بِثَوْبِهِ وَهُوَ جَالِسٌ، لَيْسَ عَلَى فَرْجِهِ مِنْهُ شَيْءٌ.
Maksudnya:
 “
Rasulullah SAW melarang daripada dua cara berpakaian dan dua jenis jual beli. Baginda melarang daripada mulamasah dan munabazah dalam jual beli. Mulamasah ialah seseorang memegang pakaian orang lain dengan tangannya pada waktu malam atau siang hari tanpa membalikkannya (memeriksanya dengan teliti) kecuali demikian (sudah dianggap sebagai jual beli). Munabazah adalah seseorang melemparkan pakaiannya kepada orang lain dan orang itu juga melemparkan kain kepadanya, maka terjadilah perbuatan itu sebagai jual beli antara kedua-duanya tanpa memeriksa barangan tersebut terlebih dahulu dan juga tanpa keredhaan. Adapun dua cara berpakaian (yang dilarang) salah satunya adalah isytimal al-samma’. Al-Samma’ adalah meletakkan pakaian di atas salah satu bahunya sehingga bahagian badannya yang lain terbuka tanpa ada kain yang menutupi, dan cara berpakaian yang lain (yang juga dilarang) adalah ihtiba’ dengan pakaian, dalam keadaan dia duduk tanpa ada sebarang kain yang menutupi kemaluannya.
”
Riwayat al-Bukhari (5820)
Al-Hafiz Ibn Hajar al-‘Asqalani dalam
Fath al-Bari
menyebutkan, lafaz pada hadith Abu Sa‘id “ نَهَى عَنْ الْمُنَابَذَةِ” (
melarang jual beli munabazah
)

iaitu seseorang melemparkan kainnya kepada orang lain untuk dijual sebelum orang itu membalikkan atau melihatnya. Baginda juga melarang jual beli
mulamasah,
dan
mulamasah
ialah seseorang menyentuh kain tanpa melihat kepadanya. Adapun
munabazah
pula ialah seseorang melemparkan kainnya kepada orang lain, lalu orang lain itu melemparkan pula kain miliknya, maka jual beli (
barter
) antara keduanya berlangsung tanpa memeriksa barang dan tanpa didasari oleh suka sama suka.
Dalam riwayat Abu ‘Awanah, daripada jalur lain, daripada Yunus disebutkan: “
Dan yang demikian itu adalah orang-orang yang melakukan jual beli barang tanpa melihat kepadanya dan tidak pula memberitahukan tentangnya, atau orang-orang yang saling melempar kain sama seperti itu.
” Justeru, hal ini termasuk dalam kategori
qimar
(judi).
Begitu juga dalam riwayat Ibn Majah, daripada jalur Sufyan, daripada al-Zuhri disebutkan bahawa
munabazah
ialah seseorang mengatakan, “
Lemparkan kepadaku apa yang ada padamu, dan aku akan melemparkan kepadamu apa yang ada padaku
.” Manakala al-Nasa’i meriwayatkan daripada hadith Abu Hurairah bahawa
mulamasah
ialah seseorang berkata kepada orang lain, “
Aku menjual kepadamu kainku dengan kainmu.
” Masing-masing daripada keduanya tidak melihat kepada kain yang hendak dijual kepadanya, akan tetapi mereka sekadar merabanya. Sedangkan
munabazah
pula ialah seseorang mengatakan, “
Aku melemparkan apa yang ada padaku dan engkau melemparkan apa yang ada padamu
.” Keduanya melakukan jual beli (
barter
) tanpa ada satu pihak pun di antara keduanya yang mengetahui apa yang ada pada pihak yang lain, dan yang sepertinya. (Lihat
Fath al-Bari
, 6/473)
Semoga kita semua dapat melakukan perkara yang bermanfaat dan memberi faedah kepada kita semua, bukan sebaliknya.
Bertarikh: 17 Mei 2023 bersamaan 28 Syawal 1444H


#1554: Keep the Change

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Apa hukum “
Keep the change
“?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan memberi maksud frasa
Keep the change.
Ia adalah frasa yang biasa digunakan apabila seseorang membeli barangan kemudian ketika membayar, terdapat baki daripada pembayaran dan dia menyatakan
Keep the change
untuk memberitahu peniaga yang dia menghadiahkan baki tersebut kepada peniaga dan tidak perlu untuk memberi semula baki bayaran kepada pembeli tersebut.
Pertamanya, Rasulullah SAW pernah bersabda:
daripada Jabir bin Abdullah R.Anhuma, bahawa Rasulullah SAW bersabda:
رَحِمَ اللَّهُ رَجُلًا سَمْحًا إِذَا بَاعَ وَإِذَا اشْتَرَى وَإِذَا اقْتَضَى.
Maksudnya:
“Semoga Allah merahmati orang yang bertoleransi ketika menjual, membeli dan menuntut (haknya).”
Riwayat al-Bukhari (2076)
Nas ini menunjukkan sifat baik dan toleransi ketika transaksi jual beli adalah amat dituntut terutamanya dari kedua-dua pihak. Jual beli yang sebenar adalah berasaskan keredhaan, sebagaimana sabda Rasulullah SAW:
إنَّمَا الْبَيْعُ عَنْ تَرَاضٍ
Maksudnya: “
Hanyasanya jual beli itu apa yang diredhai oleh pembeli dan penjual.”
Riwayat Ibn Hibban (4967). Syeikh Syu’aib al-Arna’ut dalam takhrij Sahih Ibn Hibban menyatakan isnadnya kuat.
Berdasarkan kepada dua nas di atas, jika dari keredhaan dan kerelaan pembeli sebagai pemberian kepada tuan kedai atau
owner
kedai, maka hukumnya adalah diharuskan. Dan saya melihat isu ini adalah amat baik, cumanya janganlah bersifat sepihak. Begitu juga, jika pembeli tidak mencukupi  untuk bayaran maka pekedai boleh juga memberi pengecualian kekurangan yang sedikit yang sepatutnya dibayar.
Semoga sifat baik hati dari semua pihak boleh menatijahkan perasaan kasih sayang serta
respect
dan penghormatan kepada yang lain. Hal ini sudah tentu menatijahkan masyarakat yang baik. Amin.
Bertarikh: 17 Mei 2023 bersamaan 28 Syawal 1444H


#1558:  Pakaian Termasuk Harta Faraid?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Adakah pakaian-pakaian yang ditinggalkan si mati termasuk dalam perkara yang perlu difaraidkan? Terima kasih.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Ilmu faraidh pada syarak bermaksud pengetahuan mendalam tentang pusaka dan ilmu kira-kira yang membolehkan kita mengetahui bahagian pusaka yang berhak diterima oleh orang-orang yang berhak. (Lihat

al-Fiqh al-Manhaji
,
 3/273)
Hukum pusaka ini telah disyariatkan dalam Islam dan telah dinaskan oleh al-Quran, al-Sunnah serta ijma’ ulama’. Orang-orang yang mengingkari pensyariatan hukum pusaka adalah kafir dan keluar daripada Islam. Hal ini berdasarkan firman Allah SWT:
لِّلرِّجَالِ نَصِيبٌ مِّمَّا تَرَكَ الْوَالِدَانِ وَالْأَقْرَبُونَ وَلِلنِّسَاءِ نَصِيبٌ مِّمَّا تَرَكَ الْوَالِدَانِ وَالْأَقْرَبُونَ مِمَّا قَلَّ مِنْهُ أَوْ كَثُرَ ۚ نَصِيبًا مَّفْرُوضًا
Maksudnya: “
Orang-orang lelaki ada bahagian pusaka dari peninggalan ibu bapa dan kerabat, dan orang-orang perempuan pula ada bahagian pusaka dari peninggalan ibu bapa dan kerabat, sama ada sedikit atau banyak dari harta yang ditinggalkan itu iaitu bahagian yang telah diwajibkan (dan ditentukan oleh Allah).”

(Surah al-Nisa’: 7)
Ayat-ayat berkenaan pusaka di dalam al-Quran jelas mengesahkan bahawa pusaka adalah disyariatkan. Berdasarkan nas di atas, disebut kalimah
مِّمَّا تَرَكَ
 iaitu daripada apa yang ditinggalkan oleh si mati, maka ia dianggap pusaka selama mana ia adalah termasuk dalam harta; sama ada wang ringgit, kenderaan, pakaian, rumah, dan lain-lain.
Banyak hadith-hadith Nabi SAW yang membincangkan isu pusaka dan faraid serta bentuk pembahagiannya. Antaranya ialah, Rasulullah SAW bersabda:
أَلْحِقُوا الْفَرَائِضَ بِأَهْلِهَا، فَمَا بَقِىَ فَهْوَ لأَوْلَى رَجُلٍ ذَكَرٍ
Maksudnya:
 “Serahkanlah harta-harta pusaka kepada pemiliknya. Sekiranya ada baki, serahkanlah kepada kaum keluarga lelaki yang terdekat.”
Riwayat al-Bukhari (6351)
Di dalam kitab
al-Fiqh al-Manhaji
 (3/284-286), antara lain menyebut: “Pelaksanaan hukum pusaka adalah wajib. Sistem pusaka adalah suatu sistem yang sah berdasarkan kepada nas-nas al-Quran, al-Sunnah dan ijma’ ulama’. Ia sama seperti hukum berkenaan sembahyang, zakat, muamalat dan hudud. Ia wajib dilaksana dan diamalkan. Tidak harus diubah atau diabaikan sekalipun ia telah lama disyariatkan.
Ia merupakan syariat Allah yang Maha Bijaksana dan Terpuji. Ia memelihara kepentingan semua orang. Walau bagaimana pun manusia merasakan pandangan mereka lebih baik, namun undang-undang Allah SWT tetap merupakan undang-undang yang terbaik.
Allah SWT berfirman:
تِلْكَ حُدُودُ اللَّـهِ ۚ وَمَن يُطِعِ اللَّـهَ وَرَسُولَهُ يُدْخِلْهُ جَنَّاتٍ تَجْرِي مِن تَحْتِهَا الْأَنْهَارُ خَالِدِينَ فِيهَا ۚ وَذَٰلِكَ الْفَوْزُ الْعَظِيمُ ﴿١٣﴾ وَمَن يَعْصِ اللَّـهَ وَرَسُولَهُ وَيَتَعَدَّ حُدُودَهُ يُدْخِلْهُ نَارًا خَالِدًا فِيهَا وَلَهُ عَذَابٌ مُّهِين
Maksudnya: “
Segala hukum yang tersebut adalah batas-batas (syariat) Allah. Dan sesiapa yang taat kepada Allah dan Rasul-Nya, akan dimasukkan oleh Allah ke dalam syurga yang mengalir dari bawahnya beberapa sungai, mereka kekal di dalamnya, dan itulah kejayaan yang amat besar. Dan sesiapa yang derhaka kepada Allah dan Rasul-Nya, dan melampaui batas-batas syariat-Nya, akan dimasukkan oleh Allah ke dalam api neraka, kekallah dia di dalamnya, dan baginya azab seksa yang amat menghina.”
(Surah al-Nisa’: 13-14)
Sebagaimana yang kami nyatakan, pakaian si mati juga dianggap sebagai pusaka yang perlu dibahagi kepada penerima atau waris yang berhak kerana ia masih dianggap sebagai harta pusaka. Tetapi, bagi masyarakat Melayu perkara ini akan dibahagikan secara suka sama suka bagi waris-waris yang berhak menerimanya. Yang penting, berlaku adillah serta elakkan tidak puas hati dengan mengikut syariat serta sentiasa mendamaikan keluarga si mati dalam pembahagian pusaka.
Bertarikh: 17 Mei 2023 bersamaan 28 Syawal 1444H


#1557: Solat Jama’ dan Qasar Ketika Musafir Dalam Keadaan Bermalam di Kampung Berulang Kali

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum w.b.t Dato’ Seri. Saya ada pertanyaan berkenaan musafir. Pada cuti Hari raya, saya dari Temerloh Dan balik ke rumah mentua di Ipoh Duduk dalam seminggu. Di rumah mentua saya solat penuh kerana sudah berniat duduk lebih 3 Hari. Bila Hari raya kedua, kami sekeluarga bergerak ke rumah nenek di Jitra Dan tidur satu malam. Pada raya tiga, kami bergerak balik ke Ipoh semula dan bercadang tidur satu malam sahaja sblm bergerak ke Pahang semula keesokannya. Soalan saya, ada saya boleh solat jamak dan qasar semasa satu malam dia Ipoh tersebut memandangkan kami hanya menyinggah di rumah mertua sebelum pulang ke Pahang?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Solat qasar dan jamak adalah merupakan rukhsah yang diberikan oleh Allah SWT. Ia merupakan kemudahan yang dianugerahkan kepada umat Islam agar mereka boleh menunaikan ibadat solat di mana sahaja mereka berada. Perkara ini dinyatakan oleh Allah SWT di dalam firmannya:
 وَإِذَا ضَرَبْتُمْ فِي الْأَرْضِ فَلَيْسَ عَلَيْكُمْ جُنَاحٌ أَن تَقْصُرُوا مِنَ الصَّلَاةِ
Maksudnya:
“Dan jika kamu bermusafir di muka bumi ini, maka tidak berdosa ke atas kamu untuk memendekkan solat (solat empat rakaat dijadikan kepada dua rakaat).”
(Surah al-Nisa’:101)
Imam al-Nawawi berkata: “Ayat ini mengaitkan hukum qasar dengan
 al-dorb `ala al-ardh
(permusafiran). Justeru, jika seseorang ialah penduduk suatu kota maka dia boleh qasar apabila dia berpisah daripada bangunan yang dinisbah kepada kota tersebut.” (Lihat
al-Majmu` Syarh al-Muhazzab
, 4/346)
Ayat di atas menjelaskan bahawa
rukhsah
 iaitu kemudahan dan keringanan yang diberikan oleh Allah SWT kepada hambanya yang bermusafir. Keringanan (
rukhsah
) ini merupakan pemberian daripada Allah SWT kepada hambaNya, maka hendaklah kita menerimanya. Saidina Umar R.A pernah bertanyakan berkaitan perkara ini kepada Rasulullah SAW, maka Rasulullah SAW bersabda:
صَدَقَةٌ تَصَدَّقَ اللَّهُ بِهَا عَلَيْكُمْ ، فَاقْبَلُوا صَدَقَةَ اللَّهِ
Maksudnya:
“
Ia merupakan pemberian sedekah dengannya oleh Allah SWT, maka terimalah pemberian itu daripada Allah SWT.”
Riwayat Ibn Hibban (2739). Syeikh Syuaib al-Arnaut dalam
Takhrij Sahih Ibn Hibban
 (2739) menyatakan bahawa sanadnya sahih
berdasarkan syarat imam Muslim
Dalam hal ini, kami katakan:
Pertama
, Musafir bererti seorang yang melakukan perjalanan jauh melebihi dua marhalah. Bermukim bererti seorang yang menetap di suatu tempat lebih daripada tiga hari tidak termasuk hari datang dan hari keluar. Manakala bermastautin pula bermaksud tempat tinggal hakikinya.
Tempoh dibolehkan qasar dan jamak untuk musafir ialah tiga hari tiga malam, tidak termasuk hari datang dan hari pulang. Jika seseorang itu berniat untuk tinggal di suatu tempat selama empat hari atau lebih, maka dia tidak boleh qasar dan jamak ketika sampai di tempat itu kerana dia sudah dikira bermukim. Adapun ketika masih dalam perjalanan, tiada had hari yang tetap, dan dibolehkan qasar dan jama’ sehingga sampai ke destinasi musafir. (Lihat

al-Fiqh al-Manhaji
,
1/187)
Kedua
, Sekiranya tempat bermalam itu dikira sebagai tempat bermukim, maka dia perlu solat secara
tamam
 (sempurna, bukan qasar) ketika berada di situ. Tetapi, sekiranya dia bergerak ke tempat lain, dan perjalanan kedua itu mencapai dua marhalah, maka perjalanan ke destinasi tersebut dikira permusafiran yang baru dan dibenarkan qasar dan jama’ dalam perjalanan tersebut.

Justeru, berdasarkan persoalan di atas, saudara masih lagi dalam permusafiran selagi mana saudara masih dalam perjalanan yang mana keseluruhan perjalanan itu telah mencapai dua marhalah walaupun saudara ada bermalam di kawasan yang tertentu yang tidak melebihi 3 hari. Hal ini berkekalan sehingga saudara pulang ke rumah dan permukiman saudara. Oleh itu, saudara boleh melakukan solat jama’ dan qasar selagi mana saudara masih lagi dalam permusafiran.
Semoga kita semua termasuk dalam golongan yang mendirikan solat. Marilah sama-sama kita berdoa:
رَبِّ اجْعَلْنِي مُقِيمَ الصَّلَاةِ وَمِن ذُرِّيَّتِي ۚ رَبَّنَا وَتَقَبَّلْ دُعَاءِ
Maksudnya:
 “Wahai Tuhanku! Jadikanlah daku orang yang mendirikan sembahyang dan demikianlah juga zuriat keturunanku. Wahai Tuhan kami, perkenankanlah doa permohonanku.”
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 17 Mei 2023 bersamaan 28 Syawal 1444H


#1559: Zikir Allah secara Mufrad

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
 :
Assalamualaikum. Terdapat sebilangan orang yang mengatakan zikir Allah, Allah, itu tiada makna yang jelas atau tiada manfaat. Adakah ini merupakan perkara khilaf? Bolehkah terangkan pendapat-pendapat dari para ulama tentang isu ini. Terima kasih.
Jawapan
 :
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Zikir ialah satu istilah yang suci daripada Ilahi. Hal ini adalah seperti yang didefinisikan oleh Syeikh ‘Abd al-Rahman al-Sa‘di, zikir secara umum adalah meliputi segala perkara yang mendekatkan seseorang hamba dengan Allah SWT dari segi aqidah, pemikiran, amalan hati, amalan badan atau pujian ke atas Allah atau mempelajari ilmu berfaedah atau mengajarinya atau seumpama dengannya. (Lihat
al-Riyadh al-Nadhirah
, hlm. 245 )
Secara khususnya pula, zikir merujuk kepada lafaz-lafaz tertentu yang disyariatkan oleh Allah SWT seperti membaca al-Quran, menyebut nama-nama dan sifat-sifat-Nya yang Maha Tinggi dengan bibir atau di dalam hati sebagaimana yang termaktub di dalam al-Quran, atau pun lafaz-lafaz yang disyariatkan menerusi lidah Rasulullah SAW yang memberi erti pujian, penyucian, pengudusan dan pengesaan terhadap Allah SWT( Lihat
al-Zikr wa Atharuh fi Dunya al-Muslim wa Akhiratih
, hlm. 17-20. ).
Selain daripada itu, Ibn ‘Allan pula menyimpulkannya sebagai apa yang kita ibadahkan berdasarkan lafaz-lafaz yang ditentukan oleh pembuat syariat (Allah SWT) bertujuan bagi mengagungkan Allah SWT dan memuji-muji-Nya (Lihat
al-Futuhat al-Rabbaniyyah Syarh al-Azkar al-Nawawiyyah
, 1/396.)
Dalam menjawab persoalan ini, suka saya nyatakan bahawa perintah zikir terlalu banyak dalam nas Ilahi dan hadith Nabawi. Ia termasuk juga boleh menenangkan hati. Saya nyatakan di sini beberapa dalil:
أَلَا بِذِكْرِ اللَّهِ تَطْمَئِنُّ الْقُلُوبُ
Maksudnya:
“Ketahuilah dengan “zikrullah” itu, tenang tenteramlah hati manusia.”
(Surah al-Ra’d: 28)
Di sana juga terdapat banyak hadith berkaitan galakan berzikir ini seperti hadith daripada Abu Musa R.A, bahawa Nabi SAW bersabda:
مَثَلُ الَّذِي يَذْكُرُ رَبَّهُ وَالَّذِي لاَ يَذْكُرُ رَبَّهُ، مَثَلُ الحَيِّ وَالمَيِّتِ
Maksudnya
: “Perumpamaan orang yang berzikir kepada Allah dan orang yang tidak berzikir kepada Allah seperti orang yang hidup dan mati.”
Riwayat al-Bukhari (6407)
 Daripada Abu al-Darda’ RA, bahawa Nabi SAW bersabda:
أَلَا أُنَبِّئُكُمْ بِخَيْرِ أَعْمَالِكُمْ، قَالَ مَكِّيٌّ: وَأَزْكَاهَا، عِنْدَ مَلِيكِكُمْ، وَأَرْفَعِهَا فِي دَرَجَاتِكُمْ، وَخَيْرٍ لَكُمْ مِنْ إِعْطَاءِ الذَّهَبِ وَالْوَرِقِ، وَخَيْرٍ لَكُمْ مِنْ أَنْ تَلْقَوْا عَدُوَّكُمْ، فَتَضْرِبُوا
أَعْنَاقَهُمْ
 وَيَضْرِبُوا أَعْنَاقَكُمْ ” قَالُوا: وَذَلِكَ مَا هُوَ يَا رَسُولَ اللهِ؟ قَالَ: ذِكْرُ اللهِ عَزَّ وَجَلَّ
Maksudnya
:
“Tidakkah kamu ingin aku tunjukkan kepada kamu akan sebaik-baik amalan? Kata Makki: Ia adalah sebaik-baik penyucian di sisi Tuhan kamu dan yang mengangkat darjat kamu dengan begitu tinggi. Dan ia lebih baik daripada kamu memberikan emas dan duit. Ia juga jauh lebih baik daripada kamu apabila berhadapan dengan musuh kamu dengan kamu memancung leher-leher mereka dan mereka memancung lehermu. Para sahabat berkata: Apakah perkara itu (kami ingin mengetahuinya) wahai Rasulullah! Lalu Rasulullah SAW bersabda: “Zikir kepada Allah Azza Wa Jalla.”
Riwayat Ahmad (27102). Syeikh Syu’aib al-Arna’uth menilai sanad hadith ini adalah sahih.
Menjawab persoalan di atas ulama berbeza kepada dua pendapat. Pendapat pertama menerima dan pendapat yang kedua menolak.
Pendapat Pertama:
Antara dalil yang menunjukkan bolehnya berzikir dengan lafaz ( الله ) sahaja ialah sebuah hadith  yang diriwayatkan oleh Imam Muslim, daripada Anas Bin Malik, Rasulullah SAW bersabda:
لَا تَقُومُ السَّاعَةُ حَتَّى لَا يُقَالَ فِي الْأَرْضِ: اللَّهُ اللَّهُ
Maksud:
“Tidak akan berlaku kiamat hingga tidak ada yang mengucapkan di atas bumi (kalimat) Allah, Allah”
Riwayat Muslim (184)
Hadith ini menceritakan tentang keadaan akhir zaman di mana penduduk dunia tidak lagi menyebutkan nama Allah ketika itu. Imam Nawawi menyebutkan bahawa hadith ini menunjukkan bahawa kiamat itu akan berlaku ke atas seburuk-buruk kaum. (Lihat
Syarh al-Nawawi ala Sahih Muslim
, 2/178).
Justeru itu, hadith ini menjadi sandaran  kepada pendapat yang membenarkan kita untuk berzikir dengan lafaz ( الله ) sahaja.
Pendapat Kedua:
 Pendapat ini mengatakan zikir dengan menyebut lafaz ( الله ) sahaja tidak memberi sebarang makna. Hal ini demikian kerana setiap zikir perlulah memberi makna yang jelas seperti Subhana Allah (Maha Suci Allah), Alhamdulillah (Segala Puji Bagi Allah), Allahu Akbar (Allah Maha Besar) dan  Lailaha illa Allah (Tiada Tuhan Melainkan Allah). Manakala menyebut lafaz ( الله ) sahaja itu tidak sama seperti zikir-zikir tersebut.
Tambahan pula, tiada sandaran khusus bagi zikir dengan menyebut lafaz ( الله ) sahaja daripada mana-mana  dalil. Tiada juga jaminan apa-apa ganjaran akan diperoleh sekiranya zikir ini diamalkan dalam kehidupan seharian.
Antara kaedah fiqh yang biasa digunakan ialah:
الأَ
صْلُ فِي الْعِبَادَاتِ الْحَظَرُ أَوِ التَّوَقُّفُ
Maksud:
Asal pada ibadat itu adalah haram atau tawaqquf
Maksud tawaqquf adalah terhenti kepada dalil. Jika terdapat dalil hukumnya dibolehkan.  Oleh yang demikian, kecenderungan pendapat  kedua yang menolak zikir dengan menyebut lafaz ( الله ) sahaja itu adalah disebabkan ketiadaan yang dalil yang disepakati.
Kesimpulan
Oleh yang demikian,
kami berpendapat bahawa zikir yang terbaik untuk di amalkan adalah zikir yang Mathur daripada al-Quran dan al-Hadith
. Sebagai contoh zikir yang penuh ialah sepertimana yang diriwayatkan daripada Abu Hurairah, Rasulullah SAW bersabda:
كَلِمَتَانِ خَفِيفَتَانِ عَلَى اللِّسَانِ, ثَقِيلَتَانِ فِى الْمِيزَانِ, حَبِيبَتَانِ إِلَى الرَّحْمَنِ; سُبْحَانَ اللَّهِ وَبِحَمْدِهِ سُبْحَانَ اللَّهِ الْعَظِيمِ
Maksudnya
: “
Ada dua kalimat zikir yang ringan diucapkan di lidah, tetapi berat, besar pahalanya pada timbangan amal kebaikan, dan sangat dicintai oleh Ar-Rahman (Allah Ta’ala yang  Maha Luas Rahmat-Nya), iaitu: Subhaanallaahi wa Bihamdihi, Subhaanallahil ‘Azhiim (Maha  Muci Allah dengan memuji-Mya, dan Maha Suci Allah Yang Maha Agung).”
Riwayat al-Bukhari (6682) dan Muslim (2694)
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 17 Mei 2023 bersamaan 28 Syawal 1444H


#156 Isteri Betulkan Bacaan Suami dalam Solat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Seorang suami mengimamkan isterinya ketika menunaikan solat dan kemudian dia terlupa hafalan surah yang dibacanya. Bolehkah isterinya membetulkan bacaan tersebut? Mohon pencerahan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Pada asasnya, menegur kesalahan imam dalam solat Jemaah telah disyariatkan melalui sabda Rasullah SAW:
التَّسْبِيحُ لِلرِّجَالِ وَالتَّصْفِيقُ لِلنِّسَاءِ
Maksudnya
: “
Bertasbih itu untuk lelaki, menepuk pula untuk wanita.”
[1]
Berdasarkan hadith ini ulama’ berpendapat:
Imam Nawawi menyebut, bahawa di sisi Mazhab al-Syafie, bertasbih untuk orang lelaki dan bertepuk bagi orang perempuan
.
[2]
Imam Mawardi juga berpendapat bahawa bertepuk adalah cara wanita menegur imam, kerana suara wanita adalah aurat, bimbang menjadi fitnah keatas orang yang mendengar. Dan beliau menyebut bahawa bertepuk lebih tepat berbanding tasbih keatas wanita berdasarkan hadis di atas.
[3]
Manakala pendapat Mazhab Imam Malik mengatakan bahawa lelaki dan perempuan bertasbih di dalam solat, dan melarang wanita bertepuk di dalam solat.
[4]
Maka berdasarkan perbincangan ulama di atas, menurut pendapat Mazhab Syafie, bahawa menegur imam dengan cara bertasbih adalah bagi lelaki manakala perempuan dengan cara bertepuk
.
Selain itu, para ulama juga bersepakat bahawa makmum perlu menegur dan membetulkan imam jika dia tersalah atau terlupa pada bacaan al-Qur’an atau pada perbuatan-perbuatan solat yang lain.
[5]
Dalam isu ini juga, tegahan daripada bertasbih (iaitu menyebut subhanallah secara kuat) oleh wanita adalah kerana mereka disuruh untuk merendahkan suara dalam solat untuk mengelakkan fitnah, manakala lelaki ditegah daripada menepuk kerana ia lebih sinonim dengan wanita. Inilah sepertimana dijelaskan oleh al-Hafiz Ibn Hajar al-Asqalani.
[6]
Sebahagian ahli ilmu pula ada menyatakan bahawa sebab makruhnya tasbih oleh wanita, dan keharusan menepuk untuk menegur imam adalah kerana kelembutan suara kebanyakan wanita dan mungkin ia akan mengganggu konsentrasi jemaah lelaki. Pandangan ini sepertimana yang dinukilkan oleh Ibn ‘Abd al-Bar.
[7]
Imam al-Zarkasyi pula menjelaskan bahawa menepuk untuk menegur imam adalah dalam situasi wujudnya lelaki-lelaki ajnabi. Sebaliknya, jika jemaah solat dan imam terdiri daripada wanita atau lelaki-lelaki mahram, maka hendaklah mereka bertasbih (mengucapkan subhanallah) secara
jahar
 (kuat dan terang).
[8]
Penutup
Berdasarkan nas dan keterangan di atas, kami nyatakan bahawa
 sekiranya wanita itu melakukan solat jemaah bersama lelaki ajnabi, maka dia dilarang menegur secara bertasbih (mengucapkan subhanallah). Sebaliknya, hendaklah dia menegur secara menepuk sahaja.
Akan tetapi,
jika dia solat bersama suami, lelaki mahram atau sesama wanita, maka harus baginya untuk menegur imam secara bertasbih apabila imam tersalah atau ingin membetulkan bacaan imam jika terlupa.
 Meskipun begitu, yang lebih afdhal adalah menegur dengan cara menepuk.
Wallahu a’lam.
Bertarikh: 8/12/2021 bersamaan 4 Jamadil Awal 1443H
[1]
 Riwayat al-Bukhari (1203), Abu Daud (939) dan al-Nasa’ie (1210)
[2]
 Lihat
al-Majmu’
,
4/13
[3]
 Lihat

al-Hawi al-Kabir
, 2/162
[4]
 Lihat
Fath al-Qadir
, 1/356
[5]
 Lihat
al-Taj wa al-Iklil
 2/27,
Mathalib Uli al-Nuha
 1/485 dan
Nail al-Authar
 2/373
[6]
 Lihat
Fath al-Bari
3/77
[7]
 Lihat
al-Tamhid
,
21/108
[8]
 Lihat
Mughni al-Muhtaj

1/418


#1560: Keluarkan Air Mani Bagi Ujian Kesuburan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Apakah hukum keluarkan air mani untuk tujuan kesihatan seperti ujian kesuburan? Dan didahulukan prosedur ujian tersebut dengan menonton video lucah, adakah dibolehkan?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Dalam menjawab persoalan di atas, kami kemukakan terlebih dahulu tentang maksud ujian air mani dan prosedurnya.
Ujian Air Mani
Analisis air mani (SFA) biasanya dilakukan untuk membantu menentukan mengapa pasangan mengalami kesukaran untuk hamil. Ia merupakan
pemeriksaan yang paling mudah untuk menilai tahap kesuburan bagi seorang lelaki
. SFA juga dilakukan untuk mengikuti perkembangan selepas rawatan yang boleh memberi kesan kepada buah zakar atau fungsi kelenjar aksesori sistem reproduktif lelaki, atau selepas prosedur vasektomi. Akan tetapi, ramai lelaki mengalami kebimbangan dan keresahan untuk menjalani ujian SFA dan mengetahui keputusannya.
Pengulangan sekurang-kurangnya dua kali SFA adalah komponen penting bagi mencapai diagnosis yang tepat. Ini kerana sampel normal tunggal mungkin tidak cukup tepat bagi mengenal pasti potensi kesuburan. Adakala, terdapat perbezaan yang ketara pada parameter-parameter yang dianalisa daripada sampel yang berbeza tetapi dihasilkan oleh pesakit yang sama.
Perasaan tertekan, mengalami kesulitan untuk menghasilkan sampel dan pengambilan ubat-ubatan yang tertentu juga boleh menyebabkan keputusan SFA  kurang tepat.
Pesakit lelaki biasanya akan menyimpan air mani lebih daripada satu kitaran spermatogenik (dua bulan), terutamanya jika faktor yang boleh menjejaskan spermatogenesis seperti pendedahan kepada virus atau toksin telah berlaku. Keputusan SFA yang tidak normal selepas beberapa pengulangan akan ditakrifkan sebagai faktor  ketidaksuburan lelaki. Dilaporkan bahawa di Amerika Syarikat sahaja, faktor ini telah menyumbang kepada 20% hingga ke 40% masalah ketidaksuburan.

Prosedur Persampelan yang Baik
Setiap sampel haruslah diambil selepas tempoh pantang ejakulasi (abstinen) selama 2 ke 7 hari.
Pesakit lelaki akan menghasilkan sampel sama ada dengan masturbasi, seks menggunakan kondom, seks dengan pengeluaran sebelum ejakulasi, rangsangan elektrik atau rangsangan dubur. Kaedah masturbasi adalah kaedah yang sering menjadi pilihan di pusat-pusat rawatan
.
Sampel hendaklah dikumpulkan dalam bekas steril yang lebar dan dikekalkan sehampir mungkin kepada suhu badan. Sampel tersebut perlu sampai ke makmal dalam masa 20 minit dan dianalisis dalam tempoh 1 jam untuk mendapat keputusan yang tepat. Sampel air mani dibenarkan untuk mencair dan diperiksa dibawah mikroskop.

Parameter untuk Dianalisis
Air mani yang baru dihasilkan berwarna putih kelabu dan likat yang mencair dengan sendirinya dalam tempoh 15 hingga 60 minit. Air mani yang berwarna merah atau kuning mungkin menandakan hematospermia (kehadiran darah) atau penyakit kuning. Pencairan dan kelikatan yang tidak normal boleh menandakan adanya jangkitan, kecacatan enzim proteolitik prostatik,

 atau ketiadaan kelenjar seminal atau komponen prostatik.
Parameter utama yang dianalisa adalah isipadu air mani, pH, kepekatan, jumlah, pergerakan, dan morfologi sperma. Nilai normal parameter ini diringkaskan dalam jadual dibawah.
Nilai-nilai ini tidak menggambarkan nilai purata bagi setiap lelaki, tetapi ia adalah untuk mengenal pasti nilai minimum parameter air mani seseorang yang mungkin berisiko untuk menyumbang kepada masalah ketidaksuburan dalam satu-satu pasangan. (Lihat
Ujian Air Mani
, MyHEALTH Kementerian Kesihatan Malaysia.

http://www.myhealth.gov.my/ujian-air-mani/
 )

Takrif Onani atau Masturbasi
Onani ialah perbuatan mengeluarkan mani dengan tangan. (Lihat
Kamus Dewan Edisi Keempat
, hlm. 1097) Istilah masturbasi (
masturbate
) pula ditakrifkan sebagai melancap atau merancap. Menurut portal MyHealth oleh Kementerian Kesihatan Malaysia, melancap ialah perbuatan yang melibatkan sentuhan atau gosokan pada bahagian kemaluan seseorang yang menyebabkan keseronokan seksual sehingga ke tahap kepuasan nafsu (
orgasm
). (Lihat

http://www.myhealth.gov.my/melancap/
 )
Lafaz “الاسْتِمْنَاء” atau onani berasal daripada kata terbitan “اسْتَمْنَى” iaitu usaha mengeluarkan air mani. Manakala dari sudut istilah pula ia bermaksud mengeluarkan air mani tanpa melalui proses persetubuhan, sama ada secara haram seperti menggunakan tangan bagi memenuhi tuntutan syahwat, ataupun secara tidak haram, seperti mengeluarkan air mani melalui tangan isteri. (Lihat
al-Mausu‘ah al-Fiqhiyyah al-Kuwaitiyyah
, 4/97)

Berbalik kepada persoalan di atas, kami nyatakan bahawa ia berbalik kepada kaedah:
الْأُمُور بِمَقَاصِدِهَا
Maksudnya: “
Setiap perkara bergantung kepada niatnya.”
 (Lihat
al-Ashbah wa al-Nazair li al-Subki
, 1/54)
Jika tujuannya adalah untuk mengambil air mani bagi tujuan ujian kesuburan kerana bermatlamatkan untuk ikhtiar mendapatkan anak, maka hukumnya adalah dibolehkan. Meskipun begitu, disyorkan untuk mencari alternatif lain. Sepertimana diterangkan di atas, masih terdapat kaedah-kaedah yang lain, yang lebih sopan untuk dilakukan bagi tujuan mendapatkan sampel air mani.
Akhir kalam, kami mendoakan agar pasangan yang masih belum dikurniakan zuriat, agar dikurniakan rezeki dengan anak. Marilah kita berdoa kepada Allah SWT:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya
:
“Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.”
Surah al-Furqan (74)
Selain itu, boleh juga beramal dengan doa Nabi Zakaria AS seperti yang terkandung di dalam al-Quran seperti mana firman Allah SWT:
رَبِّ هَبْ لِي مِن لَّدُنكَ ذُرِّيَّةً طَيِّبَةً ۖإِنَّكَ سَمِيعُ الدُّعَاءِ
Maksudnya
: “
Wahai Tuhanku! Kurniakanlah kepadaku dari sisi-Mu zuriat keturunan yang baik; sesungguhnya Engkau sentiasa Mendengar (menerima) doa permohonan.”
(Surah Ali-Imran: 38)
Syeikh ‘Abd al-Rahman al-Sa’di menyatakan, “Bahawa ini merupakan doa Nabi Zakaria AS supaya diberikan rezeki anak yang soleh dan berakhlak mulia. Supaya dapat disempurnakan nikmat dunia dan juga akhirat. Maka Allah SWT telah memakbulkan doanya kerana sifat ikhlas dan bersungguh-sungguh Baginda AS.” (Lihat
Tafsir al-Sa’di
, 1/129)
Semoga kita sentiasa dapat mematuhi titah perintah Allah SWT dan Rasul-Nya mengikut neraca dan syariat Islam. Amin.
Bertarikh: 17 Mei 2023 bersamaan 28 Syawal 1444H


#1561: Mencari Kerja Menggunakan Orang Dalam / Kabel

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya nak tanya berkenaan dengan cari kerja menggunakan orang dalam/kabel. Adakah boleh kita menggunakan kabel yang seolah-olah mencuri peluang orang lain. Itu sahaja. Terima kasih Dr.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pertama sekali, kami ucapkan tahniah atas usaha saudara untuk mencari kerja. Daripada al-Miqdam R.A, bahawa Nabi SAW bersabda:
مَا كَسَبَ الرَّجُلُ كَسْبًا أَطْيَبَ مِنْ عَمَلِ يَدِهِ، وَمَا أَنْفَقَ الرَّجُلُ عَلَى نَفْسِهِ وَأَهْلِهِ وَوَلَدِهِ وَخَادِمِهِ فَهُوَ صَدَقَةٌ
Maksudnya:
“Tiada seorang pun yang memperoleh pendapatan yang lebih baik daripada jerih payah tangannya sendiri. Dan tidaklah seseorang itu memberi nafkah kepada dirinya, isterinya, anak-anaknya dan hamba-hambanya melainkan ia dikira sebagai sedekah.”
Riwayat Ibn Majah (2138) dan Ahmad (17190). Dinyatakan sebagai sahih dalam Sahih al-Jami’ (5660)
Nas di atas menunjukkan seseorang bekerja dengan kudrat yang ada padanya dan kebolehan yang dimilikinya adalah jauh lebih baik sebagai memperolehi punca pendapatannya.
Dalam riwayat lain, daripada al-Miqdam R.A, bahawa  Rasulullah SAW bersabda:
مَا أَكَلَ أَحَدٌ طَعَامًا قَطُّ خَيْرًا مِنْ أَنْ يَأْكُلَ مِنْ عَمَلِ يَدِهِ، وَإِنَّ نَبِيَّ اللَّهِ دَاوُدَ كَانَ يَأْكُلُ مِنْ عَمَلِ يَدِهِ.
Maksudnya: “
Tidak ada satu makanan pun yang dimakan oleh seseorang, yang lebih baik selain daripada hasil usaha sendiri. Sesungguhnya Nabi Allah Daud memakan makanan hasil dari usaha Baginda sendiri.”
Riwayat al-Bukhari (2072)
Syeikh al-Bassam menyebut bahawa mencari rezeki dengan apa sahaja cara yang harus, adalah lebih baik daripada meminta-minta. Adapun jenis pekerjaan itu, maka setiap insan berbeza-beza dengan apa yang sesuai dengan mereka. (Lihat
Taudhih al-Ahkam Syarh Bulugh al-Maram,
3/142)
Berkenaan mencari kerja menggunakan orang dalam, perlu dilihat, adakah kita sememangnya layak untuk posisi tersebut? Begitu juga, adakah ianya dibenarkan seperti mendapatkan sokongan secara bertulis yang menjadi polisi bagi sesebuah jabatan sebagaimana dalam bahasa Arab disebut ‘
tazkiyyah
’. Jika ini semata-mata, maka hukumnya dibolehkan. Tetapi
tazkiyyah
tersebut mestilah benar-benar dengan sifat yang ada pada orang yang diberi
tazkiyyah
itu.
Sebaliknya, jika tidak layak dan tidak dibenarkan dalam permohonan tersebut, maka hukumnya adalah tidak boleh. Allah SWT berfirman:
 يَا أَيُّهَا الَّذِينَ آمَنُوا لَا تَأْكُلُوا أَمْوَالَكُم بَيْنَكُم بِالْبَاطِلِ
Maksudnya: “
Wahai orang-orang yang beriman, janganlah kamu makan (gunakan) harta-harta kamu sesama kamu dengan jalan yang salah (tipu, judi dan sebagainya).”
(Surah al-Nisa’: 29)
Imam al-Qurtubi berkata: Perkataan batil (الْبَاطِل) juga boleh dimaksudkan kepada sesuatu yang bukan hak.” (Lihat
al-Jami’ li Ahkam al-Quran
, 5/150)
Mengambil dengan cara yang batil adalah dianggap sebagai perbuatan menzalimi orang lain kerana telah mengambil harta orang lain tanpa kebenarannya. Imam al-Mawardi pula menyatakan bahawa cara yang batil tersebut boleh berlaku dalam bentuk merampas, menzalimi, menang hasil daripada perjudian. (Lihat
Jami’ al-Bayan
, 552/3;
Tafsir al-Mawardi,
 248/1;
Tafsir al-Baghawi,
 210/1)
Syeikh Sayyid Tantawi berkata: “Ayat ini bermaksud Allah SWT menyeru orang Islam supaya tidak mengambil serta memakan harta saudaranya secara batil, dan begitu juga penggunaannya akan menjerumus kepada kemaksiatan.” (Lihat

Tafsir al-Wasit,

3/125)
Justeru, kami nyatakan bahawa, ia bukanlah tidak dibolehkan secara mutlak. Sebaliknya, ia mestilah dilihat secara pra syarat. Yang paling penting adalah kelayakan dan kemampuan.
Kami kemukakan juga di sini hadith daripada Aisyah R.Anha, bahawa Nabi SAW bersabda:
إِنَّ اللَّهَ عَزَّ وَجَلَّ يُحِبُّ إِذَا عَمِلَ أَحَدُكُمْ عَمَلًا أَنْ يُتْقِنَهُ
Maksudnya:
“Sesungguhnya Allah Azza wa Jalla mencintai seseorang yang apabila dia mengerjakan sesuatu kerja, dia laksanakan dengan cemerlang.”
Riwayat al-Tabarani dalam
al-Mu’jam al-Awsath
 (275) dan al-Baihaqi
dalam Syu’ab al-Iman
 (4929), (4930) dan (4931).
Al-Munawi berkata: ‘إِذَا عَمِلَ أَحَدُكُمْ عَمَلًا أَنْ يُتْقِنَهُ’ (
apabila dia mengerjakan sesuatu kerja, dia laksanakan dengan cemerlang
), yakni dia menyempurnakannya. (Lihat
Faidh al-Qadir,
2/286) Al-San’ani berkata: Yakni, dia melakukan sesuatu dalam bentuk dan keadaannya yang paling sempurna. (Lihat
al-Tanwir Syarh al-Jami’ al-Saghir
,

2/148)
Semoga kita memperolehi kerja berdasarkan kelayakan hakiki  yang kita miliki. Percayalah kepada qadha’ dan qadar, jika hak kita maka sudah tentu ia menjadi milik kita, tetapi jika bukan hak kita, usahalah seupaya apa pun maka ia tidak akan kita perolehinya.
Bertarikh: 17 Mei 2023 bersamaan 28 Syawal 1444H


#1562: Solat Ketika Anak Menangis

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya seorang surirumah sepenuh masa yang sedang bergelut dengan kehidupan berkeluarga sejak 4 tahun yang lalu. Saya dan suami dikurniakan 2 orang anak, sepasang dengan jarak umur 2 tahun. Suami saya bekerja mengikut waktu syif dan ketika dia bekerja pada waktu siang, saya sendirian di rumah dan ada kalanya saya berasa amat susah untuk mengerjakan solat Zuhur dan Asar terutamanya, lebih-lebih lagi anak kedua saya sekarang berusia 6 bulan dan sedang dalam fasa “seperation anxiety”. Bagaimanakah dapat saya permudahkan lagi urusan solat saya dengan anak kecil di rumah? Dalam pada itu saya ingin bertanyakan tentang, saya pernah baca satu petikan di web, yang menyatakan Nabi memendekkan solat ketika terdengar anak/cucunya menangis tetapi apabila saya melakukan carian untuk pembacaan lanjut, malangnya saya tak temui apa-apa. Mohon pencerahan dan idea serta nasihat Tuan Dr. Terima Kasih
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Saya ucapkan tahniah kepada puan kerana dalam apa jua keadaan sekali pun puan tetap menjaga solat. Inilah sifat Muslim yang sejati. Benarlah firman Allah SWT:
حَافِظُوا عَلَى الصَّلَوَاتِ وَالصَّلَاةِ الْوُسْطَىٰ وَقُومُوا لِلَّهِ قَانِتِينَ
Maksudnya: “
Peliharalah kamu (kerjakanlah dengan tetap dan sempurna pada waktunya) segala sembahyang fardu, khasnya sembahyang Wusta (sembahyang Asar), dan berdirilah kerana Allah (dalam sembahyang kamu) dengan taat dan khusyuk.”
(Surah al-Baqarah: 238)
Berkenaan dengan anak semetelahan lagi anak dalam fasa
separation anxiety
 yang amat perlu kepada ibunya, maka Islam telah menunjukkan kepada kita betapa ibu yang mempunyai anak juga tetap solat dan Rasulullah SAW sendiri telah meraikan apabila mendengar tangisan bayi. Daripada Anas bin Malik RA:
مَا صَلَّيْتُ وَرَاءَ إِمَامٍ قَطُّ أخَفَّ صَلَاةً، وَلَا أَتَمَّ مِنَ النَّبيِّ صَلَّى اللهُ عَلَيْهِ وَسَلَّم، وَإِنْ كَانَ لَيَسْمَعُ بكاءَ الصَّبيِّ، فيُخَفِّفُ مَخَافَةَ أَنْ تُفْتَنَ أمُّهُ
Maksudnya: “
Aku tidak pernah solat dibelakang imam yang lebih ringan dan lebih sempurna daripada solat di belakang Nabi SAW. Apabila Baginda mendengar suara bayi menangis, maka Baginda akan meringankan solat tersebut kerana dibimbangi akan menyusahkan ibunya.”
Riwayat al-Bukhari (708) dan Muslim (469)
Hadith ini menunjukkan bahawasanya Nabi SAW merubah keadaan solat untuk maslahah individu tertentu, iaitu demi kebaikan ibu kepada bayi yang sedang menangis yang berkemungkinan terganggu apabila mendengar suara tangisan anaknya. Keadaan ini adalah sama seperti keadaan imam yang menunggu sebentar untuk membolehkan jemaah lain masuk solat menyertainya. (Lihat
al-Syarh al-Mumti’ ‘ala Zad al-Mustaqni’,
4/198).
Saya cadangkan juga agar puan pilihlah waktu yang paling sesuai untuk solat, seperti ketika anak sedang tidur atau sedang asyik melihat televisyen, iPad dan seumpamanya. Begitu juga, ketika anak leka dengan permainannya. Puan boleh sembahyang berhampiran dengan anak tersebut.
Semoga puan sentiasa dapat menunaikan ibadah solat di awal waktu dan jika suami ada di rumah, maka solatlah berjemaah. InsyaAllah rumahtangga puan akan diberkati Allah SWT selama mana menegakkan ibadat solat.
Bertarikh: 17 Mei 2023 bersamaan 28 Syawal 1444H


#1563: Isteri Terakhir Rasulullah SAW

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Siapakah isteri terakhir yang berkahwin dengan Nabi SAW?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Sepertimana diketahui, isteri-isteri Nabi merupakan wanita-wanita yang mempunyai kelebihan dan kedudukan yang diberikan oleh Allah SWT melebihi para wanita yang lain. Keistimewaan dan kelebihan mereka disebutkan oleh Allah SWT di dalam al-Quran:
يَـٰنِسَآءَ ٱلنَّبِىِّ لَسْتُنَّ كَأَحَدٍ مِّنَ ٱلنِّسَآءِ ۚ إِنِ ٱتَّقَيْتُنَّ
Maksudnya:
“Wahai isteri-isteri Nabi, kamu semua bukanlah seperti mana-mana perempuan yang lain kalau kamu tetap bertaqwa…”
(Surah Al-Ahzab: 32)
Sheikh Mustafa Al-Maraghi menyebut dalam tafsirnya, jika terdapat ramai wanita sekalipun, nescaya mereka tidak akan pernah sama sekali menyamai isteri-isteri Nabi dari sudut kemuliaan dan kelebihan.(Lihat
Tafsir Al-Maraghi,
 22/5).
Bahkan isteri-isteri Nabi digelarkan sebagai Ummahatul Mukminin yakni ibu-ibu bagi orang-orang yang beriman sebagai satu pengiktirafan kedudukan dan kemuliaan mereka. Firman Allah SWT :
ٱلنَّبِىُّ أَوْلَىٰ بِٱلْمُؤْمِنِينَ مِنْ أَنفُسِهِمْ ۖ وَأَزْوَٰجُهُۥٓ أُمَّهَـٰتُهُمْ
Maksudnya:
“Nabi itu lebih menolong dan lebih menjaga kebaikan orang-orang yang beriman daripada diri mereka sendiri; dan isteri-isterinya adalah menjadi ibu mereka…”
Surah Al-Ahzab (6)
Dicatatkan dalam sejarah bahawa Nabi SAW mempunyai 11 orang isteri. Di sini penulis menyenaraikan nama-nama isteri Nabi Muhammad SAW:
Saidatina Khadijah Binti Khuwailid.
Saidatina Saudah Binti Zam’aah
Saidatina Aisyah Binti Abu Bakar (Abdullah)
Saidatina Hafsah Binti Umar
Saidatina Zainab Binti Khuzaimah
Saidatina Hindun Binti Abi Umaiyah
Saidatina Zainab Binti Jahsy
Saidatina Juwairiyah Binti Haris
Saidatina Ramlah Binti Abi Sufyan
Saidatina Safiyyah Binti Huyai
Saidatina Maimunah Binti Harith
Berbalik kepada soalan yang diajukan, maka Saidatina Maimunah Binti Harith merupakan isteri terakhir Nabi Muhammad SAW. Nama sebenar beliau ialah Barrah akan tetapi Rasulullah menamakannya dengan Maimunah yang membawa maksud “berita baik.” Maimunah seorang perempuan yang baik hati dan dari puak Bani Hilal. Beliau dinikahi Rasulullah SAW ketika beliau sedang melaksanakan ibadah umrah (tidak berihram). Saudara perempuannya yang bernama Lubabah telah bernikah dengan Abbas Bin Abdul Muthalib yang merupakan salah seorang yang terkaya dalam Bani Hasyim, yang mana menjadi walinya Maimunah.  Beliau termasuk dalam wanita yang masyhur dengan kutamaan, nasab dan kemuliaan. Beliau wafat pada tahun 56 hijrah. (Lihat
al-Tabaqat al-Kabir,
 8/97)
Kesimpulan
Justeru itu, isteri-isteri Nabi digelarkan sebagai Ummahatul Mukminin  yang bermaksud ibu-ibu bagi orang-orang yang beriman sebagai satu pengiktirafan kedudukan dan kemuliaan mereka. Tiada wanita yang menyamai isteri Nabi dari segi kemuliaan dan kelebihan. Rasulullah SAW dicatatkan mempunyai 11 orang isteri dan isterinya yang terakhir bernama Saidatina Maimunah Binti Harith. Namun, yang paling akhir meninggal dunia ialah Ummu Salamah, Hind Binti Abu Umayyah (Lihat
 Siyar ‘Alam al-Nubala
, 2/202). Semoga kita sentiasa mencintai ahlu bayt Nabi SAW dan berusaha untuk mengikut jejak langkah mereka. Wallahu’alam.
Bertarikh: 17 Mei 2023 bersamaan 28 Syawal 1444H


#1564: Solat di Surau Berhampiran Ka’bah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Di dalam blog Dato’ Seri ketika melakukan umrah pada Ramadhan yang lalu, Dato’ Seri ada menyebutkan Dato’ Seri solat di surau Hotel Safwah. Pertanyaan saya, adakah Dato’ Seri berimamkan imam surau itu atau imam Masjidil Haram. Mohon pencerahan.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Saya mulakan dengan hadith Nabi SAW, daripada Jabir bin Abdillah RA bahawa Nabi SAW bersabda:
صَلَاةٌ فِي مَسْجِدِي هَذَا أَفْضَلُ مِنْ أَلْفِ صَلَاةٍ فِيمَا سِوَاهُ، إِلَّا الْمَسْجِدَ الْحَرَامَ، وَصَلَاةٌ فِي الْمَسْجِدِ الْحَرَامِ أَفْضَلُ مِنْ مِائَةِ أَلْفِ صَلَاةٍ فِيمَا سِوَاهُ
Maksudnya:
“Solat di masjidku ini (masjid Nabawi) lebih baik daripada seribu solat di tempat yang lain melainkan masjid al-Haram. Dan solat di Masjid al-Haram lebih baik daripada 100 ribu solat di tempat lain.”

Riwayat Ahmad (15271). Sanadnya adalah sahih mengikut syarat Imam al-Bukhari menurut Syeikh Syuaib al-Arna’ut ketika beliau mentakhrijkan hadith ini di dalam musnad Ahmad.
Berdasarkan hadith ini, jelas menunjukkan bahawa ganjaran bagi sesiapa yang menunaikan solat di masjid al-Haram adalah amat besar berbanding masjid-masjid yang lain.
Jawapan bagi persoalan di atas, saya kadang-kadang solat di surau Hotel Safwah tetapi lebih banyak solat di Masjidil Haram. Jika solat di surau Hotel Safwah, saya tetap berimamkan dengan imam Masjidil Haram kerana mereka tidak menyediakan imam di situ. Bahkan secara langsung dari Masjidil Haram. Kenampakan jemaah Masjidil haram di hadapan adalah jelas di samping
mic
atau
speaker
(pembesar suara) yang amat jelas sama seperti kita berada di dalam Masjidil Haram.
Isu ini telah dibahaskan oleh Muzakarah Haji Peringkat Kebangsaan beberapa kali. Antara cadangan yang terbaik adalah, hendaklah solat di Masjidil Haram tetapi meraikan kepada orang yang uzur atau
zahmah
(kesesakan orang ramai) yang melampau menyebabkan sebahagian mereka yang masih bercita-cita untuk solat berjemaah dengan imam Masjidil Haram akan tercapai. Pendapat ini adalah sebahagian daripada ulama Syafi’iyyah di dalam
Bughiyyatu al-Mustarshidin
.
Resolusi Muzakarah Haji Peringkat Kebangsaan Ke-34 Musim Haji 1439H pada 9 – 11 November 2018 menyebut:
“Adalah diharuskan solat berjemaah dengan berimam kepada imam Masjidil Haram di surau yang mana hotelnya bersambung dengan dataran atau kawasan Masjidil Haram. Keharusan ini terpakai ketika zahmah qaswa (sangat sesak) seperti waktu kemuncak haji dan solat Jumaat. Walaupun begitu, digalakkan turun untuk solat bersama imam di masjid dan bukanlah solat di hotel.”
Semoga pencerahan ini akan memberi kefahaman kepada kita berkenaan dengan solat berjemaah berimamkan imam Masjidil Haram sedangkan makmum berada di surau hotel seperti Hotel Safwah yang mana kedudukannya bersambung dengan dataran atau kawasan Masjidil Haram.
Bertarikh: 17 Mei 2023 bersamaan 28 Syawal 1444H


#1565: Terpaksa Tinggal Solat Jumaat Kerana Menjaga Pos Pengawal

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum w.b.t Dato’ Seri. Saya bekerja sebagai seorang pengawal keselamatan. Saya dan rakan sekerja bertugas pada shif siang di pos pengawal. Kemusykilan saya ialah pada hari Jumaat adakah dibenarkan untuk saya tidak hadir solat Jumaat dan digantikan dengan solat Zohor? Ini adalah kerana kami mendapat arahan untuk tidak meninggalkan pos pengawal kosong. Jadi saya dan rakan sekerja akan bergilir gilir mengerjakan solat Jumaat setiap minggu. Mohon pencerahan dari Dato’ Seri. جزاك الله خير
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Menghadiri solat Jumaat merupakan salah satu tuntutan syarak kepada setiap lelaki beragama Islam yang mukallaf. Ini berdasarkan firman Allah SWT:
يَا أَيُّهَا الَّذِينَ آمَنُوا إِذَا نُودِيَ لِلصَّلَاةِ مِن يَوْمِ الْجُمُعَةِ فَاسْعَوْا إِلَىٰ ذِكْرِ اللَّـهِ وَذَرُوا الْبَيْعَ ۚ ذَٰلِكُمْ خَيْرٌ لَّكُمْ إِن كُنتُمْ تَعْلَمُونَ
Maksudnya:
 Wahai orang-orang yang beriman apabila diserukan azan untuk mengerjakan sembahyang pada hari Jumaat, maka segeralah kamu pergi (ke masjid) untuk mengingati Allah (dengan mengerjakan sembahyang Jumaat) dan tinggalkanlah berjual-beli (pada saat itu), yang demikian adalah baik bagi kamu, jika kamu mengetahui (hakikat yang sebenarnya).”

(Surah al-Jumu’ah: 9)
Ayat di atas adalah merupakan antara dalil pensyariatan dan kewajipan solat Jumaat. Selain itu, solat Jumaat juga adalah antara beberapa kelebihan yang dikurniakan khusus kepada umat Nabi Muhammad SAW supaya mereka mendapat kemuliaan hari Jumaat tersebut. (Lihat
al-Fiqh al-Manhaji
, 1/198)
Maka dapat difahami bahawa menghadiri dan mendirikan kewajipan solat Jumaat merupakan ciri seorang mukmin yang mendahulukan tanggungjawab seorang hamba kepada Allah SWT mengatasi sebarang kepentingan duniawi seperti berjual beli pada masa tersebut.
Meskipun begitu, tuntutan menghadiri solat Jumaat secara berjemaah ini diberikan keringanan kepada mereka yang mempunyai keuzuran yang diambil kira di sisi syarak untuk tidak menghadirinya. Ini berdasarkan sebuah hadis yang diriwayatkan oleh Ibn Abbas
R.Anhuma
 beliau berkata bahawa Rasulullah SAW bersabda:
مَنْ سَمِعَ النِّدَاءَ فَلَمْ يَأْتِهِ فَلاَ صَلاَةَ لَهُ إِلاَّ مِنْ عُذْرٍ
Maksudnya: “
Sesiapa yang mendengar seruan azan kemudian tidak mendatanginya (pergi ke masjid) maka tidak sempurna solatnya, melainkan disebabkan keuzuran
.”
Riwayat Ibn Majah (793)
Syeikh Muhammad al-Zuhaili menyebut, yang bermaksud,“Dan setiap keuzuran yang sama tahap kesusahannya dengan kesusahan akibat sakit, dianggap juga sebagai uzur yang dikiaskan dengan sakit yang dinaskan ke atasnya. Justeru, tidak wajib Jumaat ke atas orang yang berasa takut ke atas dirinya atau hartanya.” (Lihat
al-Mu’tamad fi al-Fiqh al-Syafi’I,
1/497)
Para ulama juga memasukkan dalam pengertian uzur, bagi seorang rakan karib, sihr (menantu atau ipar), atau orang yang dia sayang, jika dia tidak hadir solat Jumaat kerana takut saudaranya itu mati maka dibenarkan dia tidak hadir solat Jumaat. Ini seperti riwayat dalam Sahih al-Bukhari, daripada Nafi’, katanya:
أَنَّ ابْنَ عُمَرَ رَضِيَ اللَّهُ عَنْهُمَا، ذُكِرَ لَهُ: أَنَّ سَعِيدَ بْنَ زَيْدِ بْنِ عَمْرِو بْنِ نُفَيْلٍ، وَكَانَ بَدْرِيًّا، مَرِضَ فِي يَوْمِ جُمُعَةٍ، فَرَكِبَ إِلَيْهِ بَعْدَ أَنْ تَعَالَى النَّهَارُ، وَاقْتَرَبَتِ الجُمُعَةُ، وَتَرَكَ الجُمُعَةَ
Maksudnya:
 “Sesungguhnya diceritakan kepada Ibn Umar R.Anhuma bahawa Sa‘id bin Zaid bin ‘Amr bin Nufail – seorang ahli perang Badar – telah jatuh sakit pada hari Jumaat. Maka, dia (Ibn Umar) menaiki tunggangan untuk melawatnya setelah matahari meninggi dan waktu Jumaat telah dekat, dan dia meninggalkan solat Jumaat.”
Riwayat al-Bukhari (3990)
Badr al-Din al-‘Aini dalam syarahnya menyatakan: Al-Kirmani berkata: “Dia meninggalkan solat Jumaat kerana kezuran, iaitu menjaga kerabatnya yang berada dalam bahaya.” Penulis kitab “al-Taudhih” juga berkata: “Ini adalah kerana dekatnya hubungan dengan orang tersebut, dan beliau mempunyai keuzuran.” Aku berkata: Pendapat mereka berdua harus dipertimbangkan, jika ketidakhadirannya menyebabkan datangnya kecelakaan kepadanya atau alasan yang lain, maka pada saat itu dia berhak meninggalkan solat Jumaat. Ibnu al-Tin berkata: “Solat Jumaat boleh ditinggalkan jika seseorang tidak mempunyai orang yang akan menggantikan kedudukannya.” (Lihat
‘Umdah al-Qari Syarh Sahih al-Bukhari
, 17/102)
Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-14 yang bersidang pada 22-23 Oktober 1985 telah membincangkan isu Sembahyang Jumaat Polis dan Tentera yang Bertugas dan telah memutuskan bahawa adalah harus bagi Polis dan Tentera meninggalkan Sembahyang Jumaat kerana menjalankan tugas-tugas keselamatan yang dikira uzur syar’ie kerana mereka terpaksa bertugas dengan syarat tidak meninggalkan sembahyang Jumaat 3 kali berturut-turut. (Lihat
Kompilasi Pandangan Hukum Muzakarah Jawatankuasa Fatwa Majlis Kebangsaan Bagi Hal Ehwal Agama Islam Malaysia
, hlm. 36)
Ahli Jawatankuasa Lajnah Daimah li al-Ifta’ ketika ditanya berkenaan hal ini, mereka menjawab: “
Hukum asal solat Jumaat adalah wajib bagi setiap individu…. akan tetapi jika wujud uzur syarak ke atas orang yang wajib ke atasnya solat Jumaat seperti dia bertugas dengan tanggungjawab secara langsung berkait tugasan menjaga keamanan umat dan menjaga kepentingan mereka, menuntut dia menjalankan tugasnya saat solat Jumaat seperti keadaan petugas keselamatan, penjaga trafik, operator telefon dan seumpamanya… Keadaan mereka tidak kurang uzurnya berbanding mereka yang takut kerosakan menimpa nyawanya dan hartanya, yakni mereka yang disebut oleh ulama sebagai mendapat keuzuran meninggalkan Jumaat dan berjemaah selama mana berterusan uzur terbabit. Tetapi ini tidak menghilangkan kefarduan solat Zuhur, maka wajib atasnya untuk bersolat pada waktunya, dan selagi boleh hendaklah secara berjemaah kerana wajib hal itu seperti mana lima solat fardu yang lain.
” (Lihat
Fatawa al-Lajnah al-Daimah,
18/188)
Kesimpulan
Menjawab persoalan di atas,
kami katakan bahawa solat jumaat adalah wajib kepada semua orang lelaki yang cukup syarat seperti yang ditetapkan oleh syara’ termasuklah mereka yang bekerja sebagai pengawal keselamatan.
 Alternatif untuk tidak meninggalkan solat jumaat perlu dicari bagi mengatasi masalah ini seperti waktu jumaat digantikan giliran dengan pengawal keselamatan yang tidak diwajibkan solat Jumaat seperti orang perempuan atau orang yang bukan Islam.
Hal ini kerana dasar kerajaan Malaysia sendiri sangat meraikan bagi setiap pekerja Muslim untuk menunaikan kewajipan mereka bagi menunaikan solat Jumaat, antaranya:
Memanjangkan waktu rehat bagi memberi laluan kepada solat jumaat
Memperbanyakkan masjid berdekatan dengan kawasan tumpuan tempat pekerjaan
Menaik taraf surau-surau yang menjadi tumpuan supaya boleh didirikan solat Jumaat, seperti surau di Maybank, Bank Islam, Tabung Haji, dan sebagainya. Ini bagi memudahkan mereka yang bekerja berhampiran kawasan tersebut boleh menunaikan kewajipan solat Jumaat.
Namun begitu, sekiranya tiada alternatif yang lain yang boleh diambil, maka pengawal keselamatan boleh menggantikan solat jumaat dengan solat zohor, tetapi dengan beberapa syarat:
Pertama:
Tugasan tersebut tidak boleh diganti dengan orang lain yang tidak diwajibkan solat Jumaat seperti orang perempuan atau orang bukan Islam. Jika boleh digantikan, maka wajib atas pengawal keselamatan berkenaan menunaikan solat Jumaat.
Kedua:
jika tidak boleh digantikan, tetapi boleh dilakukan secara jadual giliran maka hendaklah dilakukan secara bergilir. Contohnya, minggu pertama Pengawal A bersolat Jumaat dan Pengawal B mengawal kawasan. Ini bagi mengelakkan ancaman meninggalkan solat Jumaat 3 kali sepertimana riwayat Abu al-Ja`d bahawa Rasulullah SAW bersabda:
مَنْ تَرَكَ الجُمُعَةَ ثَلَاثَ مَرَّاتٍ تَهَاوُنًا بِهَا طَبَعَ اللَّهُ عَلَى قَلْبِهِ
Maksudnya:
 “Barangsiapa yang meninggalkan solat Jumaat tiga kali kerana meringan-ringankannya, Allah akan mengunci hatinya.”
Riwayat al-Tirmidzi (500). Beliau menyatakan hadith hasan.
Imam al-Munawi menjelaskan: “
Allah mengunci hatinya bererti Allah memateri hatinya, menutupnya, dan menghalang hati itu daripada mendapat kelembutan-kelembutan daripada Allah, diwujudkan pada hati itu kejahilan dan kekesatan, atau Dia menukarkan hati orang itu menjadi hati seorang munafik.
” (Lihat
Faidh al-Qadir
,
6/133)
Manakala dalam sebuah riwayat yang lain daripada Jabir bin Abdullah R.A, Rasulullah SAW bersabda :
مَنْ تَرَكَ الْجُمُعَةَ ثَلاَثًا مِنْ غَيْرِ ضَرُورَةٍ طَبَعَ اللَّهُ عَلَى قَلْبِهِ
Maksudnya: “
Sesiapa yang meninggalkan solat Jumaat sebanyak tiga kali tanpa sebarang darurat maka Allah akan mengunci mati jantung hatinya.”
Riwayat al-Nasa’ie (1370)
Al-Mulla ‘Ali al-Qari dalam menjelaskan hadith ini menukilkan satu pendapat ulama’ yang menyatakan bahawa mereka meninggalkannya kerana mengambil mudah. Manakala al-‘Aini pula menyebut: “Perkataan
 ‘تَهَاوُنًا بِهَا’
 bermaksud meninggalkannya disebabkan sikap malas dan culas dalam melaksanakannya.”  (Lihat
Mirqat al-Mafatih
, 3/1024)
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 17 Mei 2023 bersamaan 28 Syawal 1444H